qundao/data-zh-poetry huggingface dataset:
三马歌
作者：袁桷
朝代：元

羌水浑，蜂解屯。瑞至人，率兽尊。参以陈，仰天门。龙为鳞，炳虎文。髯悍狞，效伏驯。銮锵锵，驰道遵。帝乘虬，相攀云。逝无留，返昆崙。
上京杂咏十首
作者：袁桷
朝代：元

云护中街日，风开北户天。千沟凝白雪，万灶起青烟。午溽曾持扇，朝寒却衣绵。松林空有界，剪伐不知年。土屋层层绿，沙坡簇簇黄。马鸣知雹急，雁过识天凉。墨菊清秋色，金莲细雨香。内园通阆苑，千树压群芳。天阙虚无里，城低纳远山。白榆迷雁塞，青草补龙湾。市簇家家近，官清日日閒。重游深问俗，渐恨鬓毛斑。旧岁寒冬恶，霏霏土雨迷。门荒悬马革，草净绝牛蹄。列帐烟光惨，空营月色低。县官捐粟帛，岁晚得扶携。上国饶为客，天凉眼倍青。白鱼沙际网，黄鼠草间翎。芍药围红斗，摩姑缀玉钉。渐知尘骨换，振佩接青冥。天锡清凉国，晴霞绽雪峰。月低疑堕兔，云近得攀龙。宝鉴颁水彻，筠笼赐果封。白头貂帽客，为我话深冬。驼鼓村村应，传更趣进程。草肥凉露白，树薄晓风清。帐殿横金屋，毡房簇锦城。属车流水度，细点侍臣名。伏日琼林宴，名王总内朝。帽尖花压翠，衣角锦围貂。炙熟牛酥芼，醅深马乳浇。《柘枝》旋舞急，宛转称纤腰。市狭难驰马，泥深易没车。冻蝇争日聚，新燕掠风斜。晚汲喧沙井，晨炊断木槎。闾阎通茗酪，俗简未全奢。长夏崇真馆，疏帘洒静便。支颐推万古，止息契重玄。月窟窗如雪，天瓢酒似泉。主人怜老客，下榻不曾悬。
上京杂咏十首·其一
作者：袁桷
朝代：元

云护中街日，风开北户天。千沟凝白雪，万灶起青烟。午溽曾持扇，朝寒却衣绵。松林空有界，剪伐不知年。
上京杂咏十首·其七
作者：袁桷
朝代：元

驼鼓村村应，传更趣进程。草肥凉露白，树薄晓风清。帐殿横金屋，毡房簇锦城。属车流水度，细点侍臣名。
上京杂咏十首·其三
作者：袁桷
朝代：元

天阙虚无里，城低纳远山。白榆迷雁塞，青草补龙湾。市簇家家近，官清日日閒。重游深问俗，渐恨鬓毛斑。
上京杂咏十首·其九
作者：袁桷
朝代：元

市狭难驰马，泥深易没车。冻蝇争日聚，新燕掠风斜。晚汲喧沙井，晨炊断木槎。闾阎通茗酪，俗简未全奢。
上京杂咏十首·其二
作者：袁桷
朝代：元

土屋层层绿，沙坡簇簇黄。马鸣知雹急，雁过识天凉。墨菊清秋色，金莲细雨香。内园通阆苑，千树压群芳。
上京杂咏十首·其五
作者：袁桷
朝代：元

上国饶为客，天凉眼倍青。白鱼沙际网，黄鼠草间翎。芍药围红斗，摩姑缀玉钉。渐知尘骨换，振佩接青冥。
上京杂咏十首·其八
作者：袁桷
朝代：元

伏日琼林宴，名王总内朝。帽尖花压翠，衣角锦围貂。炙熟牛酥芼，醅深马乳浇。《柘枝》旋舞急，宛转称纤腰。
上京杂咏十首·其六
作者：袁桷
朝代：元

天锡清凉国，晴霞绽雪峰。月低疑堕兔，云近得攀龙。宝鉴颁水彻，筠笼赐果封。白头貂帽客，为我话深冬。
上京杂咏十首·其十
作者：袁桷
朝代：元

长夏崇真馆，疏帘洒静便。支颐推万古，止息契重玄。月窟窗如雪，天瓢酒似泉。主人怜老客，下榻不曾悬。
上京杂咏十首·其四
作者：袁桷
朝代：元

旧岁寒冬恶，霏霏土雨迷。门荒悬马革，草净绝牛蹄。列帐烟光惨，空营月色低。县官捐粟帛，岁晚得扶携。
东门行
作者：袁桷
朝代：元

神皇挥戈度黑河，四厢捧日肩相摩。金袍珠萦帽七宝，剖符带砺功难磨。年年舞马鱼丽列，宴罢玉帐经南坡。严更传警夜气肃，貔貅千列环象驼。华盖西倾星散雪，殿前兰膏犹未灭。千金匕首肘腋生，拉胁摧胸惨凝血。平明群凶坐周庐，传旨东西骑交迭。弃马之邦身被絷，执简以朝笔犹舌。煌煌厚恩浃肌髓，悲泪填胸痛天裂。金缯盈车内府竭，虎视眈眈终一咥。
九月望日送姊归余氏先茔·其一
作者：袁桷
朝代：元
体裁：五言律诗

沈沈大士阁，千嶂万夫降。近树青禽独，前松白鹤双。云霞生几席，星斗列轩窗。俛首京尘客，生涯愧老庞。
九月望日送姊归余氏先茔·其三
作者：袁桷
朝代：元
体裁：五言律诗

经院辛勤日，千金记始兴。雨荒虫蚀拱，壁坏鼠缘藤。旧观丹青复，诸天锦绣承。短檐增突兀，会见出卢能。
九月望日送姊归余氏先茔·其五
作者：袁桷
朝代：元
体裁：五言律诗

寒彻清泉底，山童上水华。定金非在井，煮米却成沙。洗目能生电，搜肠可当茶。人持一月去，此月落谁家。
九月望日送姊归余氏先茔·其四
作者：袁桷
朝代：元
体裁：五言律诗

阴阴虞监宅，郁郁越公祠。掬米不入献，布金犹受疑。流年翁仲守，往事苾刍知。涧水交流处，曾传玉带垂。
书怀寄从子瑛二首·其一
作者：袁桷
朝代：元
体裁：七言律诗

越公旧筑鄞江宅，风捲飞花劫火新。子竟寻真餐白石，我方作史玩青春。金张螭绶元欺世，王谢乌衣亦可人。誓墓政须坚晚岁，双峰拥髻碧嶙峋。
书怀寄从子瑛二首·其二
作者：袁桷
朝代：元
体裁：七言律诗

当年群从玉参差，炙毂谈天不数奇。剪叶舞空山鬼泣，唱筹量日历人疑。深春柳下争飞骑，小雨花前斗奕棋。我最少年惟闭户，篝灯煮药学题诗。
云州
作者：袁桷
朝代：元

天阔云中郡，刚风起泬寥。毡房联涧曲，土屋覆山椒。橦布朝朝市，通薪户户烧。遥看尘起处，深羡霍嫖姚。
五月二十日甘雨如注江南呼为分龙雨
作者：袁桷
朝代：元
体裁：七言律诗

平畴龟坼祷龙君，百顷青黄两界分。匝岸已沾三尺雨，隔溪惟见一川云。谁家袯襫凉如水，此地祗裯火欲焚。共道神功有南北，老农元不废耕耘。
五月廿六日大寒二十二韵
作者：袁桷
朝代：元

地界幽都正，风传委羽来。阴机坚积冱，空窾起荒埃。炎帝辞施设，玄神擅展裁。气疑翻溟涬，势欲压恢台。北户严云结，中街宿雾霾。睫流惊炙毂，吻咽讶衔枚。野旷狐归穴，林荒雀下台。趁虚人瑟缩，走驿吏徘徊。旧箧裘频索，残炉火易灰。当阳纨扇弃，薄暮酒尊催。牛喘犹瞻月，龙藏敢挟雷。晓吟肩峭直，午睡发毰毸。絺绤聊增袭，帘帷莫浪开。鼎温延上客，灶炀集群孩。鸟认南枝宿，驼鸣北路回。泬寥河汉接，惨澹雪霜堆。重甲身僵仆，铢衣说诡诙。已知邹子的，更觉杜生哀。泽国朝曦赫，畬田溽雨催。鸿钧陶石烁，金鉴煮冰摧。旧俗惭卑窘，新闻骋博该。广寒今已到，姑射不须陪。
仲章诗律大进数日道中论诗亦颇相合复次前韵以勉之
作者：袁桷
朝代：元

气劘屈贾欲平挥，格律论诗要有归。石髓定成千岁乳，藕丝空缀五铢衣。寒原草尽苍鹰㩳，凉月松阴白鹤飞。从此穷河天已近，还家何用诧支机。
伯庸开平书事次韵四首
作者：袁桷
朝代：元

沉沉棕殿内门西，曲宴名王舞马低。桂蠹除烦来五岭，冰蚕却暑贡三齐。金罂醅重凝花露，翠釜膏浮透杏泥。最爱禁城千树柳，归鸦拣尽不曾栖。身如病鹤倦梳翎，往事犹存旧汗青。伏日赐冰来上苑，晚风传竹度疏棂。承恩裁诏心抽茧，落笔诛奸眼拔钉。惆怅当今人物论，披衣危坐望晨星。的的新愁涨碧波，可堪跋马上危坡。明知风伯秋当路，更候天孙夜渡河。沙碛共传歌《敕勒》，阴山那复见延陀。周廷王会须椽笔，惭愧陈人奈老何。马足曾穷五色河，更将舌本品浮槎。新声促轸传三叠，宝构悬铃镇四阿。短榻雁来愁不奈，小窗人去酌毋多。白头慵作东封颂，愿效诸生赋止戈。
伯庸开平书事次韵四首·其一
作者：袁桷
朝代：元

沉沉棕殿内门西，曲宴名王舞马低。桂蠹除烦来五岭，冰蚕却暑贡三齐。金罂醅重凝花露，翠釜膏浮透杏泥。最爱禁城千树柳，归鸦拣尽不曾栖。
伯庸开平书事次韵四首·其三
作者：袁桷
朝代：元

的的新愁涨碧波，可堪跋马上危坡。明知风伯秋当路，更候天孙夜渡河。沙碛共传歌《敕勒》，阴山那复见延陀。周廷王会须椽笔，惭愧陈人奈老何。
伯庸开平书事次韵四首·其二
作者：袁桷
朝代：元

身如病鹤倦梳翎，往事犹存旧汗青。伏日赐冰来上苑，晚风传竹度疏棂。承恩裁诏心抽茧，落笔诛奸眼拔钉。惆怅当今人物论，披衣危坐望晨星。
伯庸开平书事次韵四首·其四
作者：袁桷
朝代：元

马足曾穷五色河，更将舌本品浮槎。新声促轸传三叠，宝构悬铃镇四阿。短榻雁来愁不奈，小窗人去酌毋多。白头慵作东封颂，愿效诸生赋止戈。
俞光远治余别墅口占奉谢
作者：袁桷
朝代：元
体裁：七言绝句

种竹浇花俟我还，花成云坞竹成山。相逢且说相思恨，更说何时得共閒。
信州招真观二十八咏 其一 鬼谷岩
作者：袁桷
朝代：元

纵横太古石，短长千岁藤。感彼岩居子，独饮古涧冰。
信州招真观二十八咏 其三 玉帘泉
作者：袁桷
朝代：元

截玉作明帘，不知帘外事。应有碧眼仙，隔帘见人至。
信州招真观二十八咏 其二 寒月泉
作者：袁桷
朝代：元

晓汲寒泉清，明月各在缶。缶空不见月，引水复在手。
信州招真观二十八咏 其五 丹井
作者：袁桷
朝代：元

金鼎閟寒泉，真火弥不坏。年深定飞腾，子夜吐光怪。
信州招真观二十八咏 其四 月岩
作者：袁桷
朝代：元

顾兔乐嬉遨，入地不得骋。化为白玉泉，彷徨返东井。
信州招真观二十八咏·鬼谷岩
作者：袁桷
朝代：元

纵横太古石，短长千岁藤。感彼岩居子，独饮古涧冰。晓汲寒泉清，明月各在缶。缶空不见月，引水复在手。截玉作明帘，不知帘外事。应有碧眼仙，隔帘见人至。顾兔乐嬉遨，入地不得骋。化为白玉泉，彷徨返东井。金鼎閟寒泉，真火弥不坏。年深定飞腾，子夜吐光怪。
元日朝回
作者：袁桷
朝代：元

万国梯航满禁衢，卉裳象译语音殊。凤箫声送纤腰舞，雉扇行分两翼趋。花气欲浮金凿落，云光疑下锦流苏。词臣不识金泥秘，点指薇垣颂六符。
入南城遇老医言山阳旧事因成十六韵
作者：袁桷
朝代：元

邂逅山阳老，相传事已讹。奸雄归草莽，天地入悲歌。太守筹谋误，将军礼数苛。鞬櫜同下吏，驺御失前珂。淟涊颜如此，凭陵事若何。比肩身肯辱，却立齿争摩。水卷寒云甲，风挥白日戈。耳闻人作脍，眼见血成河。翕霍同么子，仓皇类小皤。官车奔及马，妇女走乘骡。自古儒冠忤，难将杯酒和。功成真草草，时至复峨峨。漂母恩徒快，中郎咏未磨。遗屯迷鳖石，旧浴暗龙涡。土沃村村麦，湖深处处荷。人生贵行乐，何必问铜驼。
六月二十四日夜梦剡源师同游山寺主僧延入丈室出梅花画卷赋诗旁有胡用章先生坐主僧下时剡源对席仆居其次案上绿竹一枝青翠可爱剡源赋诗桷即援笔
作者：袁桷
朝代：元

一白不受采，重玄今罢论。窗前有绿竹，密雪打黄昏。
再从侄瑛幼孤学道龙虎山自伤不能鞠携述祖德以勉之
作者：袁桷
朝代：元

煌煌玄冑，家越徙鄞。隐道閟躬，三世养真。是生祥符，观光绩文。占籍浚仪，佐邑孔勤。粤有光禄，亦奉于越。聿魁开封，老守于括。少保恂恂，卑退静阅。太保灵承，逃难乘筏。大耋韬明，闾里胥洽。笃生卫公，乔柯茂丰。敦让诒则，摄狱自公。绝蔓秉仁，千人著功。冥报氤氲，维垣锡崇。于赫少傅，受学族祖。习绎典谟，正献同宇。正献首科，少傅踵举。复师以研，繄我族父。昭穆会稽，非宗畴谱。同源迢迢，宴堂是叙。相臣嫉忠，同党同锢。正学勃兴，象山武夷。相继登朝，奉常羽仪。维我少傅，抱其魁奇。曰：经武有本，日用不疲。绝币罢书，感励孜孜。乃登东观，乃佐宰司。岁为阉茂，正肃冠廷。正献休休，少傅绳绳。载史纂谟，致事以行。少傅作程，均赢纪经。翼翼京邑，十载敉宁。憬彼介狄，回戈指淮。铁驷豗喧，为厉之阶。公在宥密，展诚弼谐。悉卒宵征，拉其妖霾。总戎辅京，秉纛受齐。奸沈于渊，公归在里。徵彼寿俊，悬车告止。三启公府，永楚赐履。复荒于齐，终越以祀。冢子庐陵，克谨其承。曰惟瑞安，俭不近名。生我俊兄，志学蜚英。上试铨曹，计偕荐膺。余年尚孩，企焉战兢。女纪既蒙，讫箓更符。匪曰愚智，阨穷同途。火焚高闳，戚戚告瘏。不敏其芸，莫植其居。泯奄长夜，衋然永徂。念子之稚，孔薿孔朗。不宁以糊，俾游泬荒。我虽异途，与汝同情。无为夸淫，无溺燕朋。壹尔气神，履冰奉盈。我宗匪微，德芬匪沬。来者之荣，逝者之戒。沾沾怀新，不究其败。鉴彼太素，曷其有坏。述我祖德，送尔言迈。匪穷咏歌，申以用诫。
再次上京杂咏韵十首
作者：袁桷
朝代：元

帝京环陆海，平野接冰天。龙吐青林火，狼沈紫塞烟。风花秋黯澹，云叶雨连绵。昔日君臣意，深符卜洛年。宝阁凌空涌，金壶映日黄。梵音通朔漠，法曲广伊凉。御榻惟经帙，宫炉独篆香。吾皇清净德，银管愿垂芳。高下云中树，疏明雪外山。坡凹茅结屋，岭转水回湾。禁路分驰道，沙场当内闲。通明风露冷，时许侍清班。晨起仪台立，烟青望眼迷。草低鹰侧目，车逼马回蹄。风劲弓弦直，泥融柱础低。蚊蝇深敛迹，麈尾不须携。紫极中天正，森森接帝青。雁归传帛信，雉落舞红翎。宝所金千顷，朱门带万钉。瀛洲清浅处，高坐纳空冥。昔年曾扈跸，宿直对鳌峰。锦掣兰苕翠，波翻墨沼龙。起居青简注，除拜紫泥封。共说先皇日，千官总住冬。土驿高低置，苍茫七日程。马通分熠耀，牛酪注深清。残雪明珠阙，繁星列火城。前山黄白处，草药不知名。千堞蜂腰凸，群山马首朝。沙场调俊鹘，草窟射丰貂。闹舞花频簇，狂歌酒恣浇。今年春事减，土舍雪齐腰。箭落惊游骑，铃传督运车。土风殊楚越，驿道仿褒斜。细雨三更枕，清秋八月槎。夜听繁管急，渐习五陵奢。长斋孤馆静，捧腹睡便便。酒断眸凝碧，尘深鬓返玄。冻蜂粘暖草，乳燕啄冰泉。过翼时频数，乡心日夜悬。
再次上京杂咏韵十首·其一
作者：袁桷
朝代：元

帝京环陆海，平野接冰天。龙吐青林火，狼沈紫塞烟。风花秋黯澹，云叶雨连绵。昔日君臣意，深符卜洛年。
再次上京杂咏韵十首·其七
作者：袁桷
朝代：元

土驿高低置，苍茫七日程。马通分熠耀，牛酪注深清。残雪明珠阙，繁星列火城。前山黄白处，草药不知名。
再次上京杂咏韵十首·其三
作者：袁桷
朝代：元

高下云中树，疏明雪外山。坡凹茅结屋，岭转水回湾。禁路分驰道，沙场当内闲。通明风露冷，时许侍清班。
再次上京杂咏韵十首·其九
作者：袁桷
朝代：元

箭落惊游骑，铃传督运车。土风殊楚越，驿道仿褒斜。细雨三更枕，清秋八月槎。夜听繁管急，渐习五陵奢。
再次上京杂咏韵十首·其二
作者：袁桷
朝代：元

宝阁凌空涌，金壶映日黄。梵音通朔漠，法曲广伊凉。御榻惟经帙，宫炉独篆香。吾皇清净德，银管愿垂芳。
再次上京杂咏韵十首·其五
作者：袁桷
朝代：元

紫极中天正，森森接帝青。雁归传帛信，雉落舞红翎。宝所金千顷，朱门带万钉。瀛洲清浅处，高坐纳空冥。
再次上京杂咏韵十首·其八
作者：袁桷
朝代：元

千堞蜂腰凸，群山马首朝。沙场调俊鹘，草窟射丰貂。闹舞花频簇，狂歌酒恣浇。今年春事减，土舍雪齐腰。
再次上京杂咏韵十首·其六
作者：袁桷
朝代：元

昔年曾扈跸，宿直对鳌峰。锦掣兰苕翠，波翻墨沼龙。起居青简注，除拜紫泥封。共说先皇日，千官总住冬。
再次上京杂咏韵十首·其十
作者：袁桷
朝代：元

长斋孤馆静，捧腹睡便便。酒断眸凝碧，尘深鬓返玄。冻蜂粘暖草，乳燕啄冰泉。过翼时频数，乡心日夜悬。
再次上京杂咏韵十首·其四
作者：袁桷
朝代：元

晨起仪台立，烟青望眼迷。草低鹰侧目，车逼马回蹄。风劲弓弦直，泥融柱础低。蚊蝇深敛迹，麈尾不须携。
再次韵二首
作者：袁桷
朝代：元

振衣千仞笑云低，扪历星辰履剑梯。度坂正须三尺箠，入关应笑一丸泥。神君祭重祠青马，墨客才工颂碧鸡。万里遨头端不负，花开缓醉玉东西。阁道新平旧石摧，望乡使客意嵬嵬。犀牛坐见降王去，杜宇声随望帝来。三卯录成魂有燐，五丁神泣劫扬灰。推酾欲作乡邻会，挥手先催弩矢回。
再次韵二首·其一
作者：袁桷
朝代：元

振衣千仞笑云低，扪历星辰履剑梯。度坂正须三尺箠，入关应笑一丸泥。神君祭重祠青马，墨客才工颂碧鸡。万里遨头端不负，花开缓醉玉东西。
再次韵二首·其二
作者：袁桷
朝代：元

阁道新平旧石摧，望乡使客意嵬嵬。犀牛坐见降王去，杜宇声随望帝来。三卯录成魂有燐，五丁神泣劫扬灰。推酾欲作乡邻会，挥手先催弩矢回。
十一月十四日驾至京城杨仲礼有诗次韵
作者：袁桷
朝代：元

金舆清跸发龙城，乾雪坡陀甬道晴。师起晋阳戈尽倒，令传代邸辔徐行。鸾皇合奏云光遏，龙虎交章曙色明。欲认鸡翘新法从，驼车深处听铃声。
华严寺
作者：袁桷
朝代：元

宝构荧煌接帝青，行营列峙火晶荧。运斤巧斗攒千柱，相杵歌长筑万钉。云拥殿心团宝盖，风翻檐角响金铃。隃知帝力超前古，侧布端能动地灵。
又重午日宿南口小店
作者：袁桷
朝代：元
体裁：古风

寒雨鸣石峡，萧萧五月秋。道逢采药人，不识葵与榴。气清谐令节，暑溽想南州。凉飔木末来，动色思重裘。犹持一尊酒，慰彼湘累愁。
发御河
作者：袁桷
朝代：元

一棹黄流去复回，飞沙积岸雪皑皑。梨花乱逐沙鸥起，燕子深随野马来。晚岁宦情初岸帻，暮云乡思独停杯。荼蘼满架留春住，知我将归为缓开。
古黄河口
作者：袁桷
朝代：元

温温河水似汤泉，送我南归意万千。入海定从天上去，不知重会是何年？
句曲山迎真送真词二章 其一 迎真
作者：袁桷
朝代：元

参差窈窕行云急，翠旌飘飘露华湿。神君夷犹疑未来，矫首精思各山立。瑶台章彻星斗冷，碧扉丹透红流影。春雷迸壑人不知，独鹤眠松已先醒。
句曲山迎真送真词二章 其二 送真
作者：袁桷
朝代：元

妙颜朝回宝衣解，乘龙高驼赋遄迈。山中老人年送迎，一酌寒泉过玉瀣。翠气纷霏森孔盖，挟以流铃光繂繂。帝子高歌归去来，白月追云送飞佩。
句曲山迎真送真词二章·迎真
作者：袁桷
朝代：元

参差窈窕行云急，翠旌飘飘露华湿。神君夷犹疑未来，矫首精思各山立。瑶台章彻星斗冷，碧扉丹透红流影。春雷迸壑人不知，独鹤眠松已先醒。妙颜朝回宝衣解，乘龙高驼赋遄迈。山中老人年送迎，一酌寒泉过玉瀣。翠气纷霏森孔盖，挟以流铃光繂繂。帝子高歌归去来，白月追云送飞佩。
史氏报春堂
作者：袁桷
朝代：元
体裁：古风

白云在屋角，凯风生树端。下有慈竹丛，低昂候平安。盈盈玉雪母，光若赤瑛盘。朝奉鹤禁思，暮承龟台欢。教儿诵经史，清言消绮纨。筑堂深且明，朱光映庭兰。寸心谅匪石，宠辱非所干。世故疾危岌，奉行身愈完。愿言树明德，朝夕应加餐。
合门岭
作者：袁桷
朝代：元

寒沙高冈聚，积溜开土门。地媪神功奇，兹焉奉帝尊。先皇岁巡幸，属车烂华轩。令严植前茅，高下相攀援。鱼贯别后殿，蚁行定前屯。飞丸落千尺，瞥裂惊危辕。履险深自持，人情戒居安。寒云蔽出日，去去踰前村。
同子唯赋水车
作者：袁桷
朝代：元

挈瓶之智诚有馀，抱瓮之劳亦良苦。何人尝巧抉天机，河伯逡巡鱼鳖舞。昂昂长身卧塍岸，卷地翻涛敌骄暑。谁云龙骨化梅梁，未信鱼身作桥柱。萦纡香轮过流水，突兀云梯卷清雨。横陈歌板促纷纶，倒流谷帘声龃龉。东家馌妇颜色恶，步步生莲空媚妩。阳乌流烁汗成浆，平陆须臾涌银乳。推移燥湿意本同，窃夺阴阳天所怒。人言无踵能自至，跬步周旋路修阻。不辞满眼看黄云，岁晚论功付梁梠。君不见田舍翁，年年苦辛与我同。天寒破褐厌糠覈，仰视屋壁知谁穷？
哀兰操悲吴允也
作者：袁桷
朝代：元
体裁：古风

幽兰兮秋风，烱命兮不逢。剡剡兮素蕤，零露兮莫持。望崇冈兮不得返，怅江南兮愈远。丛棘兮戋戋，欲驾兮无辕。孑中野兮屏营，芳陨失兮玉零。谓我为非人兮吾何辞，已兮已兮其将何之。幽兰兮忽悲，生失据兮死有期。思夫君兮意不极，从造化兮何隳。
哀牢夷
作者：袁桷
朝代：元

哀牢夷，苍山叠翠云无梯。洱河西倾去无底，晴日倒射红琉璃。相传沈木儿，背坐曾遨嬉。筑城蜿蜒似龙尾，千古髯君乃其始。缚绳驾长桥，皮船中荡摇。危巅石楼高百尺，子孙生长今渔樵。空林明月手可拾，仰饮飞流须发湿。寒藤罥径侧足行，饥猿儿啼鼠人立。惨澹虚无间，鸟道开人寰。峨眉东望止一发，参旗玉井闪闪上下随跻攀。君不闻木皮冈前九折坂，客行胡为车欲返。又不闻青溪关上三碉城，累累战骨耕未平。轻家许国要有道，矍铄是翁誇不老。张公子，当有行。绣衣青春照琼英，笑誇紫燕辞天京。朝餐五粒之松子，暮食侧生红入齿。从来蛮客尊汉官，但饮亡何端有理。南飞雁足何憧憧，不能与日随西东。相思望君日西下，去天一握疑有云气时相通。
善之佥事兄南归述怀百韵
作者：袁桷
朝代：元

并辔承明庐，荏苒十七祀。阳林集总翠，奥室丽文绮。宝函龙凤章，玉佩鹓鹄峙。泰帝兴鸿文，奎壁宪天纪。楩楠购群才，弓帛徵四起。番番古遗直，正色论道理。深几虎生风，神契鱼在水。三光密轇轕，一札见万里。雍容丹地近，经纬审国是。霜封赉黄柑，冰盘锡朱李。蒲萄与法酒，承燕时漱齿。俯陈天人际，齰舌众披靡。始言官高卑，予夺慎其轨。终言琼林资，海宇极鞭箠。憸情曲如钩，谠论直如矢。或以首鼠窥，或以妖狐伺。奏终庆云开，再拜玉色喜。天青回海雁，万柳色薿薿。属车度居庸，整队行过蚁。老臣汝居守，清霜慎颙俟。秋风龙虎台，帐殿红旖旎。前驱列鹅鹳，后御肃犀兕。分行献瓜果，传醴复长跪。念昔词臣功，咫尺写天旨。大令追风雷，小言媲兰芷。约制如竟宁，浑噩回正始。告廷趣扬休，建社追赐玺。摛文具明训，援笔谢填委。飞涛卷天吴，历块超騄駬。咿嚘恩泽侯，过手直三褫。圜丘导景化，秘祝陋五畤。汉皇礼邹枚，食粟倡优比。遗恨存至今，文俳等方伎。缅思周廷彦，势若鹿角掎。怀忠牖纳约，凝命鼎出否。追琢罗宝尊，刻镂羞玉簋。朽索驭匪轻，深渊涉无涘。煌煌金匮书，世守司马氏。春秋尊为经，不复继鲁史。朝光鳷鹊明，千花烂朱蕊。松风转回廊，苍玉振徙倚。龙荒起神武，九域极芟薙。群公俨侍御，挟矢佩象弭。临河誓剖符，披图开赐履。永言卑退全，罔以强力恃。献功上王所，百一存宝庋。龟趺负穹石，浮语极袖侈。墨兵剿众妄，笔狱破积毁。载笔非无能，终岁不满纸。坐曹心靡宁，愒日颡有泚。清谈杂谐语，陟觉两曜驶。自取木雁中，俯首供诺唯。交章日轮囷，涉署绝臧否。或云以汇升，拾级上堂戺。或云选清望，后至实奇士。迎尘马交趋，候门足争累。冥鸿天机深，却立赋三已。总角勇志道，奇服曳芳茝。澄观竹素园，雠勘彻昏晷。儒宗丈人行，闻欬辄倒屣。深湛皇王学，挥手谢青紫。辞卑相如赋，操拟靖节诔。凄凉五公裔，淟涊羞筮仕。孤音叹寡和，激石转商徵。浮云苍狗来，黾勉渡江汜。汤汤黄河道，桑枣日沦圮。耕童戏残镞，一一古战垒。霜丛射新兔，春蒲贯王鲔。荒州静无事，拍手歌于蔿。枯滩铁槎牙，积溜玉迤逦。太史非好游，所历广听视。振衣入阊阖，姻契论不鄙。相期在霄汉，薄禄慎砺砥。趋朝晓同班，退宿昏共止。填膺双髯张，快意并手抵。谈经陋荄兹，證字穷亥豕。断弦搜麟胶，灭迹问獭髓。爱兄静以絜，振鹭立水沚。雾深沐玄豹，日坰粲文雉。镛钟倡鸿声，众乐奏立伎。向来论交意，瞑目谢诸子。出处今不同，评议实相似。维吴稻蟹区，民俗久疮痏。贫檐蒲稗齐，富廪丘岳庤。倾金恣联络，所至各关市。令仪养叨懫，软语包诈诡。郭解都中夷，景氏关内徙。坐令袯襫徒，终岁力耒耜。兴文植清邵，省罚厉廉耻。重华政垂衣，化俾风俗美。行行度东鲁，野水足荷芰。微吟数鱼网，薄睡倚乌几。渔歌起微茫，逸兴舟戒舣。人言居移深，嘉橘化成枳。不见千金泉，一歃夷齐拟。离群增幽忧，溽暑积惉懘。登坡帽低昂，跋马益远企。管鲍非利交，金石誓生死。著鞭讶先之，税驾亦逝矣。共享黄发年，斯文永绥祉。
善之携酒招游西湖值雷雨分韵得杯字
作者：袁桷
朝代：元

南山树影糊轻煤，北山云花玉崔嵬。绝怜我辈少姿媚，幻此异景穷奇瑰。湖光山色两愁绝，更挟新雨除飞埃。千年龙公睡忽醒，顷刻驾浪鞭春雷。我生倦游端有意，陈迹黯澹漫苍苔。拟将铁笛写清怨，复恐翠袖含馀哀。主人似怪不解乐，故结胜侣携尊罍。翩翩六鹤舞晴翮，华表清唳云光开。绝怜山鸡强联翼，照水寒影空徘徊。谢公屐齿殊济胜，偪仄蓬宇徒低摧。娟娟新青故堤柳，片片轻白孤山梅。春风佳游讵易得，相与一笑同衔杯。
夕佳亭
作者：袁桷
朝代：元
体裁：古风

赤云下平田，层峦紫光凝。疏钟息万籁，晴湖净奁冰。倦翮戢已栖，游云澹相承。吹箫者谁子，空林起孤灯。感彼金谷人，怪石樛寒藤。壮意耻未没，水涌风凭陵。亭亭玉浮图，百幻随废兴。振衣视天末，黯澹银河升。朝曛讵异境，气寂念始澄。
夕佳亭
作者：袁桷
朝代：元

赤云下平田，层峦紫光凝。疏钟息万籁，晴湖净奁冰。倦翮戢已栖，游云澹相承。吹箫者谁子？空林起孤灯。感彼金谷人，怪石樛寒藤。壮意耻未没，水涌风凭陵。亭亭玉浮图，百幻随废兴。振衣视天末，黯澹银河升。朝曛讵异境，气寂念始澄。
夜读唐将遗事二首
作者：袁桷
朝代：元

合江雨暗裂珠旗，鼙鼓鼕鼕怒促围。不是帝羓车上去，元戎那得衮衣归。雉尾云深汉殿开，将军铁马响春雷。太平未睹匆匆去，空忆君王白玉杯。
夜读唐将遗事二首·其一
作者：袁桷
朝代：元

合江雨暗裂珠旗，鼙鼓鼕鼕怒促围。不是帝羓车上去，元戎那得衮衣归。
夜读唐将遗事二首·其二
作者：袁桷
朝代：元

雉尾云深汉殿开，将军铁马响春雷。太平未睹匆匆去，空忆君王白玉杯。
大名刘节妇吟
作者：袁桷
朝代：元

孤鹤不累巢，离鸾不饮溪。溪明难为影，巢成谁与栖。飘飘无根云，流丽如虹蜺。下有贞松台，白日昼且凄。我思彻霄汉，冥邈不可梯。青青东园柳，子规当树啼。来者何用欢，去者日以迷。击石端出火，捣辛能作齑。妾心倘未明，请看井中泥。
大年宿雁图
作者：袁桷
朝代：元

寒夜沙汀睡已成，雁奴翘首独深惊。朝陵閒说燕王事，恨杀人间兄弟情。
天童山圆上人远来开平访华严以旧诗求题
作者：袁桷
朝代：元
体裁：七言绝句

三尺枯藤一卷诗，五千里外访相知。乡音未改眉毛在，晓过岭西闻子规。
天鹅曲
作者：袁桷
朝代：元

天鹅颈瘦身重肥，夜宿官荡群成围。芦根啑啑水蒲滑，翅足蹩曳难轻飞。参差旋地数百尺，宛转培风借双翮。翻身入云高帖天，下陋蓬蒿去无迹。五坊手擎海东青，侧眼光透瑶台层。解绦脱帽穷碧落，以掌疾掴东西倾。离披交旋百寻衮，苍鹰助击随势远。初如风轮舞长竿，末若银毬下平坂。蓬头喘息来献官，天颜一笑催传餐。不如家鸡栅中生死守，免使羽林春秋水边走。
子昂逸马图
作者：袁桷
朝代：元

神骏飘飘得自閒，天池飞跃下尘寰。青丝络首谁收得，留与春风十二闲。
安南行
作者：袁桷
朝代：元

輶轩使者安南来，紫泥封诏行风雷。湿云翻空海波立，铁网山裂狂蛟摧。神京煌煌镇无极，火鼠烛龙穷发北。弹丸之地何足论，蚯蚓为城雾为域。瘴江如墨黄茅昏，群蛮渡江江水浑。千年白雪不到地，十月青梅犹满村。赤脚摇唇矜捷斗，竹箭藏蛇杂猿狖。崛强曾誇井底蛙，低徊自比泥中兽。龙飞天子元年春，万邦执璧修臣邻。朱干玉戚广庭舞，笑问铜柱今何人？君不闻重译之人越裳氏，有道周王输白雉。又不闻防风之骨能专车，神禹震怒行天诛。李侯桓桓水苍佩，舌本悬河四方对。后车并载朝未央，稽颡九拜乞取金印归炎荒。
安山晓泊
作者：袁桷
朝代：元

两袖飞仙舞玉龙，晓来朝岳日华东。门当杨柳湾湾碧，水贴芙蕖岸岸红。隔艇茶香知楚客，连罾鱼熟总吴侬。白头已忘干戈事，不用乘轩问土风。
宜远楼
作者：袁桷
朝代：元

紫翠光中拥翠鬟，分明倒影落西山。游尘自逐钟声去，过雨能将月色还。万里关河新胜概，一天星斗旧跻攀。绝怜想像空题咏，后会应须共倚阑。
客舍书事五首
作者：袁桷
朝代：元

客景真愁绝，凄凉倍旧年。草穿沙嘴缩，云住屋头偏。灶冷厨烟湿，窗低檐溜悬。畏寒难出户，尽日得高眠。愁极吟肩耸，尘深望眼迷。屋随冰上下，山趁雪高低。乾酪瓶争挈，生盐斗可提。日斜看不足，蹋舞共扶携。蟾影穿窗矗，龙光拂席流。凄清三伏暑，淅沥九天秋。水恶停泥井，冰坚宿瓦沟。年年游上国，那识望乡愁。禁堞防危石，官衢漾浅沙。犬能搜兔窟，马解避驼车。童剪青蔬甲，僧分墨菊芽。飘零堪慰藉，小雨垫乌纱。宿雾成疏雨，寒蓬卷细尘。云飞疑到地，草长不知春。香几蜂喧密，花房燕语真。白头关塞外，犹作未归人。
客舍书事五首·其一
作者：袁桷
朝代：元

客景真愁绝，凄凉倍旧年。草穿沙嘴缩，云住屋头偏。灶冷厨烟湿，窗低檐溜悬。畏寒难出户，尽日得高眠。
客舍书事五首·其三
作者：袁桷
朝代：元

蟾影穿窗矗，龙光拂席流。凄清三伏暑，淅沥九天秋。水恶停泥井，冰坚宿瓦沟。年年游上国，那识望乡愁。
客舍书事五首·其二
作者：袁桷
朝代：元

愁极吟肩耸，尘深望眼迷。屋随冰上下，山趁雪高低。乾酪瓶争挈，生盐斗可提。日斜看不足，蹋舞共扶携。
客舍书事五首·其五
作者：袁桷
朝代：元

宿雾成疏雨，寒蓬卷细尘。云飞疑到地，草长不知春。香几蜂喧密，花房燕语真。白头关塞外，犹作未归人。
客舍书事五首·其四
作者：袁桷
朝代：元

禁堞防危石，官衢漾浅沙。犬能搜兔窟，马解避驼车。童剪青蔬甲，僧分墨菊芽。飘零堪慰藉，小雨垫乌纱。
宫女度曲图
作者：袁桷
朝代：元

望瀛法曲紫霞觞，更按《伊州》奉玉皇。翠竹凉深宫院密，新声那得过宫墙。
寄南剑李士弘使君
作者：袁桷
朝代：元

水云离离千叠峰，海日如镜行天红。使君新沐坐清樾，笔底丘壑生阴风。玉兰之花不受触，日给飞泉三百斛。高舂打衙人不来，鹤立苍苔动新绿。
寄史允叟
作者：袁桷
朝代：元

故国王孙佩碧兰，春云凉月倚朱阑。玉箫曲趁莺声转，金鼎香随蝶梦残。碧沚波清堪把钓，黄尘风急倦弹冠。外家文采唯君在，笑我冰髭跨晓鞍。
寄城南友人
作者：袁桷
朝代：元

三入承明愿已酬，蓬瀛又复接清流。碧笺时写飞花恨，宝瑟曾传细雨愁。梦绕故园追过雁，眼穿乡树认归舟。荼蘼落尽啼鹃急，惭愧群公得纵游。
寄天童岫长老
作者：袁桷
朝代：元
体裁：七言绝句

太白山高雪四围，孤峰翠织五铢衣。谁言老子寒无力，独拥红炉更下帏。
寄开元奎律师
作者：袁桷
朝代：元

双塔亭亭透夕阳，芭蕉深处碧窗凉。江神夜听光明偈，天女朝分解脱香。斋钵午空乌守树，经台云冷鹤归房。平生欲结西方社，似怪渊明作吏忙。
寄开元奎律师二首
作者：袁桷
朝代：元

开元古坛主，老至律精严。洗钵鱼游水，开门鹤入帘。拾薪供茗具，滴露写经签。已悟如来意，看花不用拈。开元古坛主，身世两相忘。客至尝扃户，僧来不下床。神光千里鹘，玄辨九秋霜。白业浑消尽，莲池任意香。
寄开元奎律师二首·其一
作者：袁桷
朝代：元

开元古坛主，老至律精严。洗钵鱼游水，开门鹤入帘。拾薪供茗具，滴露写经签。已悟如来意，看花不用拈。
寄开元奎律师二首·其二
作者：袁桷
朝代：元

开元古坛主，身世两相忘。客至尝扃户，僧来不下床。神光千里鹘，玄辨九秋霜。白业浑消尽，莲池任意香。
寄开元恩禅师
作者：袁桷
朝代：元

恩公遁迹阊门寺，欲下绳床谢不能。露滴花光珠五采，月涵江影塔千层。石榴红帽明如火，海艾青毡冷似冰。俯首西山人物论，独听孤雁对残灯。
寄张伯雨道士兼简邓庆长
作者：袁桷
朝代：元

越罗作衫花纂纂，今年身长觉衣短。垂虹大堤迎棹船，綵袖翩跹酒卮暖。还家闭门百不知，桐叶题诗绿阴满。邻坊为约张隐居，细雨湖桥乘款段。
寄王仪伯太守
作者：袁桷
朝代：元

维扬太守文章伯，故垒荒烟取次题。逆浪风高淮白上，寒沙云落海青低。极知后土花如雪，不惜平山醉似泥。跋马使君官驿畔，扬鞭却在夕阳西。
寿李承旨四十韵
作者：袁桷
朝代：元

宝历开三祀，琼章集万神。苍龙回插子，玉兔候交辰。潞水丹腾渚，壶关气接旻。道传莘野正，学比傅岩醇。帝运昌文统，师臣秉国钧。清宫高赞画，潜邸旧经纶。意得超今古，才雄异等伦。春浮霞错落，秋映玉嶙峋。三执中书柄，重开大国畇。黄钟阳脉脉，瑶圃雾氤氤。仙鼎神膏秘，宫壶掌露真。恩醲锡麟脯，味薄谢猩唇。瞳碧光流漆，颜红色耀银。垂绅凝泰岳，设席陋平津。手挈重华古，心追贞观新。至人专上寿，八表乐同仁。非虎耆年并，犹龙祖谱亲。息深忘蝶化，机静狎鸥驯。荡荡心无竞，肫肫俗易淳。极知调鼎餗，不惜污车茵。竹帛千年事，桑麻万里春。管商谋可鄙，房杜迹尝遵。斟酌扶元气，弥缝护国珍。倚风怜竹弱，听雪喜松皴。玉署亲裁诏，青蒲独奉宸。蜀江移戍罢，浙土减租匀。榻净唯乌几，堂虚且角巾。手挥廷下吏，目送幕中宾。习隐时思许，题诗尚忆秦。黍田溪溜溜，花坞涧粼粼。问俗停车缓，贪贤倒屣频。药囊储赤箭，水鉴彻青蘋。沧海收毫末，空林绝隐沦。籍功文馆定，约法论堂询。出处关吾道，安危佩一身。政须陈蹇蹇，直与纪麟麟。绩艺惭班马，抽才颂甫申。占天徒有管，望冶眇无垠。阅岁桃成实，知年海拂尘。扶疏惭小草，葱茜托灵椿。
小院四月十二日牡丹始开乃单台花也余将上开平作诗示瑾
作者：袁桷
朝代：元

暖风吹雨佐花开，送我滦阳第四回。内院赐曾传侧带，江南画不数重台。回黄抱紫传真诀，媲白抽青陋小才。自是妖红居第一，他年折桂莫惊猜。
居庸关
作者：袁桷
朝代：元

太行领群山，万马高下拜。平峦转城隍，隐隐南北界。危坡互交牙，寒溜泻泙湃。阴风玄虬涌，巨石忽崩坏。周遭青松根，下有古木砦。石皮散青铜，云是旧战铠。天险不足凭，历劫有成败。驱车上林杪，出日浴光怪。肃肃空岩秋，天风迅行迈。
庐陵刘老人百一歌
作者：袁桷
朝代：元

昔闻宁王嘉定时，平淮如掌粮如坻。襄阳高屯十万卒，武昌金埒饶军资。西蜀环山堆锦绣，滔滔南纪喉襟首。峨眉积雪不动尘，玉垒浮云古今守。当年行都号全盛，翠箔珠帘争斗胜。西湖不识烽台愁，北关已绝强邻聘。宝庆天子来自外邸朝诸侯，土疆日窄边庭忧。大帅偃蹇藩镇侔，小垒椎剥租瘢稠。春城弦管暗烟雨，四十一年变灭同浮沤。咸淳太阿已倒持，铜山之贼专宫帷。楼危金谷山鬼泣，舸走白浪江神悲。老人年周一甲子，至元大帝车书合文轨。每话承平如梦中，万事东风过马耳。只今行岁一百一，坐阅天地同昨日。秭归声苦红叶翻，邯郸睡熟黄粱失。门前手种青桐百尺长，笑指截取谐宫商。少君荒唐方朔诞，不如老人亲见深谷为高岸。我孙之孙为玄孙，翔鸾峙鹄高下飞集骈清门。凭公欲补先朝事，濡毫更作长生记。
度怀来沙碛
作者：袁桷
朝代：元

沙清圆石瘦，千里闻风声。驱此觳觳车，索索莎鸡鸣。远山列翠席，近坡环碧城。高下各有险，辙迹那由平。惊兔导我前，历录为之惊。天低云摇荡，土旷尘纵横。谬膺翰墨选，远行有期程。回头望南坂，初月随风生。
张虚靖圜庵扁曰归鹤次韵
作者：袁桷
朝代：元

招仙游馆构亭亭，万叠松寒晓日青。玉局讲残春换劫，石台丹在草通灵。红羊赤马悲沧海，白虎苍龙俨大庭。为爱子乔笙鹤美，月凉时许夜深听。
弹琴峡
作者：袁桷
朝代：元

寒泉飞玉峡，谁弹使成声。下有战士骨，呜咽水中鸣。丝石本异调，摩戛生亏成。凿迹匪神禹，佳兵搆秦嬴。驻马为听之，逝者何不平。虚牝纳新雨，急促浊复清。重华初省方，百神静相迎。为作薰风弦，散彼岩下情。
忆双溪
作者：袁桷
朝代：元

清溪明处水交流，万井鳞鳞冠盖稠。杯凝玉光明月入，幕遮翠影落花留。云生古洞千山雨，风送层楼万壑秋。丽泽祠前最佳绝，藕花零乱胜沧洲。
忆昔三首
作者：袁桷
朝代：元

忆昔白云阡，有松如车轮。初日炫五采，湛湛珠露匀。是时十四五，恍不知其因。有客笑指之，慈荫在汝身。猛志亲六籍，百川渺无津。怀刺慎所从，一一先朝臣。文昌古遗直，谈经郁纷纶。授以漆简书，经纬通天人。碧波掣鲸鱼，瑞锦翻麒麟。昌歜世所鄙，食之乃奇珍。厕身金銮中，僶俛二十春。惧贻先师羞，执笔常逡巡。即今已六十，誓墓庐松筠。厚德靡有报，泪与寒泉沦。外家甘盘宅，门闳诚炜煌。高悬金碧榜，中有衮绣堂。珠玑左右侍，丝竹俨成行。幼不识慈颜，到彼心傍偟。每岁两过之，严训具有方。膏粱病居养，久尔生惰荒。七岁诵诗书，十龄学词章。骎寻志学岁，折节师老苍。纪事法班马，冥心契羲皇。谬与时彦交，宝书阅琳琅。今兹乞南归，往事增慨慷。兴怀陶与苏，秉笔追耿光。凯风有遗思，愿言继馀芳。寥寥帝王州，我翁佐其治。有亭名朝阳，青溪清且驶。旁有筹边阁，群公集裾翠。翘翘万芰荷，雨过争旖旎。飞觞羽书来，翕霍江上燧。峨冠极游谈，戎弁生纵恣。予时侍其旁，侧耳听论议。翁言不见取，投劾乃谢事。坐令百万家，解甲竖降帜。徘徊夕阳亭，晋宋政相似。
忆昔三首·其一
作者：袁桷
朝代：元

忆昔白云阡，有松如车轮。初日炫五采，湛湛珠露匀。是时十四五，恍不知其因。有客笑指之，慈荫在汝身。猛志亲六籍，百川渺无津。怀刺慎所从，一一先朝臣。文昌古遗直，谈经郁纷纶。授以漆简书，经纬通天人。碧波掣鲸鱼，瑞锦翻麒麟。昌歜世所鄙，食之乃奇珍。厕身金銮中，僶俛二十春。惧贻先师羞，执笔常逡巡。即今已六十，誓墓庐松筠。厚德靡有报，泪与寒泉沦。
忆昔三首·其三
作者：袁桷
朝代：元

寥寥帝王州，我翁佐其治。有亭名朝阳，青溪清且驶。旁有筹边阁，群公集裾翠。翘翘万芰荷，雨过争旖旎。飞觞羽书来，翕霍江上燧。峨冠极游谈，戎弁生纵恣。予时侍其旁，侧耳听论议。翁言不见取，投劾乃谢事。坐令百万家，解甲竖降帜。徘徊夕阳亭，晋宋政相似。
忆昔三首·其二
作者：袁桷
朝代：元

外家甘盘宅，门闳诚炜煌。高悬金碧榜，中有衮绣堂。珠玑左右侍，丝竹俨成行。幼不识慈颜，到彼心傍偟。每岁两过之，严训具有方。膏粱病居养，久尔生惰荒。七岁诵诗书，十龄学词章。骎寻志学岁，折节师老苍。纪事法班马，冥心契羲皇。谬与时彦交，宝书阅琳琅。今兹乞南归，往事增慨慷。兴怀陶与苏，秉笔追耿光。凯风有遗思，愿言继馀芳。
怀伯生
作者：袁桷
朝代：元

春雨消路尘，春风散林缬。荡荡长安门，客子千万辙。城阴有一士，淡食羹不啜。采彼松上露，煮石化晴雪。沈冥护真性，觞至那复说。向来舌本淡，今作耳根热。维南有樛枝，岩溜滋百结。在德良自防，居屯讵为折。念此长夜深，寒光吐残月。
戏题开平四集
作者：袁桷
朝代：元
体裁：七言绝句

开平四集诗百首，不是故歌行路难。竹簟暑风茅屋下，他年拟作画图看。
戏题桦皮
作者：袁桷
朝代：元

褐裳新脱玉层层，红叶朱蕉谢不能。拟制小冠韬短发，意行云水一枝藤。
挽王尚书四首·其一
作者：袁桷
朝代：元
体裁：五言律诗

秋水双莲孕，英英吐异芬。词章纳云梦，礼乐订河汾。丹诏三军泣，清名四海闻。西峰倾落日，乘鹤叩苍云。
挽王尚书四首·其三
作者：袁桷
朝代：元
体裁：五言律诗

燕说经生滥，齐谐学究轻。微言空有意，独拍巳无声。墨泽鸡林贵，青毡虎观荣。新铭前进士，幽抱付谁明。
挽王尚书四首·其二
作者：袁桷
朝代：元
体裁：五言律诗

晚岁艰难意，衡门老病身。蜀山迷望帝，楚泽痛灵均。皮弁终辞召，深衣晚任真。盖棺今巳定，千载有遗民。
挽王尚书四首·其四
作者：袁桷
朝代：元
体裁：五言律诗

再世登龙旧，渊源许管窥。西山遗正绪，东涧结冥知。腹笥名空在，眉梨寿竟违。重歌妾薄命，含泪滴尘瓻。
支家口
作者：袁桷
朝代：元

荡底天鹅杂橹声，南乡今有几长亭。钱湖未尽沧洲兴，卧看荷花十二汀。
新安芍药歌
作者：袁桷
朝代：元

洛阳花枝如美人，点点不受尘土嗔。轻朱深白铸颜色。高亚绿树争精神。那如新安红芍药，透日千层光闪烁。碧云迸出紫琉璃，风动霓裳凝绰约。我闻种花如种玉，尽日阴晴看不足。微云澹荡增宠光，细雨轻濛赐汤沐。何人看花不解理，香雪纷纶手中毁。酒酣跌踢空低昂，得意须臾竟如此。翩翩骕骦云中君，爱花直欲留青春。青春如流欲归去，明年看花君合住。
早朝兴圣宫次韵
作者：袁桷
朝代：元

万马东西甬路斜，银河初曙起宫鸦。天香随辇凝三素，风絮沾袍点六花。铜史漏浮催卓午，玉奴声转进流霞。词臣点缀瑶池事，底用秋风海上槎。
昌上人游京师欲言禅林弊事甫入国门若使之去者昌余里人幼岁留吴东郡遗老及颖秀自异者多处其地以予所识闻若承天了天平恩穹窿林开元茂皆可依止遂各一诗以问讯虎丘永从游尤久闻其谢世末为一章以悼六首
作者：袁桷
朝代：元

人说江湖少旧僧，悬崖高挂一枝藤。采苓欲取千年魄，击石曾烹六月冰。天上星辰端历历，胸中楼阁自层层。相逢止说前朝事，知是松源第四灯。青鞋高挂天平壁，指点云门三两峰。禅榻已容黄叶覆，诗瓢从把碧苔封。晓风残月千村橹，细雨疏烟隔水舂。我向京城疑老尽，吴山清浅越山浓。独木山寮不出门，一瓶一钵送朝昏。岩迷鸟迹千崖泣，松吼龙吟万壑奔。掩息端如鸡抱子，爱閒屡见竹生孙。海门月落寒潮急，准拟乘槎与共论。玉几峰头第一枝，老禅吃吃我深知。曾将铁杵敲冰骨，似怪铅刀割蜜脾。法外无心犹涉解，句中有眼即成疑。袈裟不展蒲团稳，此是开元妙总持。我识虎丘三十年，精神霄汉鹘张拳。机当危处即烧印，语到尽时难续弦。路涉两岐空有泣，溪流一滴竟无传。双峰古树苍藤罥，时有子规啼彻天。山人归去意何如，八尺方床自卷舒。侧岸采茶敲石火，隔峰剪竹溜清渠。碧潭印月菱花镜，白雁横空贝叶书。后日相寻定何处？不于吴下即康庐。
昌上人游京师欲言禅林弊事甫入国门若使之去者昌余里人幼岁留吴东郡遗老及颖秀自异者多处其地以予所识闻若承天了天平恩穹窿林开元茂皆可依止遂各一诗以问讯虎丘永从游尤久闻其谢世末为一章以悼六首·其三
作者：袁桷
朝代：元

独木山寮不出门，一瓶一钵送朝昏。岩迷鸟迹千崖泣，松吼龙吟万壑奔。掩息端如鸡抱子，爱閒屡见竹生孙。海门月落寒潮急，准拟乘槎与共论。
昌上人游京师欲言禅林弊事甫入国门若使之去者昌余里人幼岁留吴东郡遗老及颖秀自异者多处其地以予所识闻若承天了天平恩穹窿林开元茂皆可依止遂各一诗以问讯虎丘永从游尤久闻其谢世末为一章以悼六首·其二
作者：袁桷
朝代：元

青鞋高挂天平壁，指点云门三两峰。禅榻已容黄叶覆，诗瓢从把碧苔封。晓风残月千村橹，细雨疏烟隔水舂。我向京城疑老尽，吴山清浅越山浓。
昌上人游京师欲言禅林弊事甫入国门若使之去者昌余里人幼岁留吴东郡遗老及颖秀自异者多处其地以予所识闻若承天了天平恩穹窿林开元茂皆可依止遂各一诗以问讯虎丘永从游尤久闻其谢世末为一章以悼六首·其六
作者：袁桷
朝代：元

山人归去意何如，八尺方床自卷舒。侧岸采茶敲石火，隔峰剪竹溜清渠。碧潭印月菱花镜，白雁横空贝叶书。后日相寻定何处？不于吴下即康庐。
昌上人游京师欲言禅林弊事甫入国门若使之去者昌余里人幼岁留吴东郡遗老及颖秀自异者多处其地以予所识闻若承天了天平恩穹窿林开元茂皆可依止遂各一诗以问讯虎丘永从游尤久闻其谢世末为一章以悼六首·其四
作者：袁桷
朝代：元

玉几峰头第一枝，老禅吃吃我深知。曾将铁杵敲冰骨，似怪铅刀割蜜脾。法外无心犹涉解，句中有眼即成疑。袈裟不展蒲团稳，此是开元妙总持。
昌上人游京师欲言禅林弊事甫入国门若使之去者昌余里人幼岁留吴东郡遗老及颖秀自异者多处其地以予所识闻若承天了天平恩穹窿林开元茂皆可依止遂各一诗以问讯虎丘永从游尤久闻其谢世末为一章以悼六首昌上人游京师欲言禅林弊事甫入国门若使之去者昌余里人幼岁留吴东郡遗老及颖秀自异者多处其地以予所识闻若承天了天平恩穹窿林开元茂皆可依止遂各一诗以问讯虎丘永从游尤久闻其谢世末为一章以悼六首·其五
作者：袁桷
朝代：元
体裁：七言律诗

我识虎丘三十年，精神霄汉鹘张拳。机当危处即烧印，语到尽时难续弦。路涉两岐空有泣，溪流一滴竟无传。双峰古树苍藤罥，时有子规啼彻天。
春闺怨
作者：袁桷
朝代：元

妾家住在湘江曲，门枕湘江春水绿。年年长是暮春时，两岸人家啼布谷。自君话别湘江头，独上层楼弹箜篌。蛾眉不扫远山碧，满堤芳草春正愁。举头不见君，但见湘江云。江云聚复散，妾心空如薰。举头不见君，但见湘江水。江水去不回，妾颜为谁美？湘江云，湘江水，云水悠悠何日已？举头望君君不回，门前杨柳空依依。
晓发
作者：袁桷
朝代：元

蓐食慎王事，晓星当前户。跨马官道行，细草泣寒露。乱石鸣琮琤，啼鸟守荒树。行行未十里，问堠坐当路。年衰胫力拘，望远弥窘步。天风卷飞蓬，白日互吞吐。深知非世才，归耕誓先墓。
晚访仲章不遇
作者：袁桷
朝代：元

小院春浓落照间，碧篁相对乳禽还。晚风阵歇游丝尽，留得归云在屋山。
月海歌
作者：袁桷
朝代：元

水国红叶下，万山白嵯峨。扶胥无垠接天际，望舒力挽沈金波。人言老蟾那有光，为借三足之乌起荧煌。乌已入地蟾在天，此说讵得然。或言大块蓬蓬气为主，浮空五色神后辅。顾菟在腹不得吐，下入八瀛金碧聚。贝宫楼台珠结户，穹龟前驱老蛟舞。千人之目皆在水，各持一月得欢喜。夜阑斗转银河倾，变灭消沉去无趾。
月黑
作者：袁桷
朝代：元

月黑斗杓转，昏昏古柳壕。干掫寒戍响，窣堵乱乌号。风定归潮急，门深落叶高。向来江上意，无语独萧骚。
有感
作者：袁桷
朝代：元

皎皎白面生，长铗学短长。箕坐激楚声，大言响高堂。有客将止之，反唇臂欲攘。客退不敢言，彼怒庸何伤。盈盈百花露，拟作终岁粮。露晞百花陨，掩袂翻傍徨。
朱窝杨柳青地近沧洲余爱其名雅作古调三首
作者：袁桷
朝代：元

朱窝杨柳青，明日是清明。地下不识醉，悲欢总人情。朱窝杨柳青，黄河泻如注。还俟飞絮时，相同入海去。朱窝杨柳青，自爱青青好。亦如送行客，相逢不知老。
朱窝杨柳青地近沧洲余爱其名雅作古调三首·其一
作者：袁桷
朝代：元
体裁：古风

朱窝杨柳青，明日是清明。地下不识醉，悲欢总人情。
朱窝杨柳青地近沧洲余爱其名雅作古调三首·其三
作者：袁桷
朝代：元

朱窝杨柳青，自爱青青好。亦如送行客，相逢不知老。
朱窝杨柳青地近沧洲余爱其名雅作古调三首·其二
作者：袁桷
朝代：元

朱窝杨柳青，黄河泻如注。还俟飞絮时，相同入海去。
李士弘枯木风竹图
作者：袁桷
朝代：元

狂蛟舞空苍髯挐，双铁蒙顶云交加。亭亭霜标不受侮，惨澹天籁扶槎牙。西山古渊人莫测，一柱承天万牛力。会须截玉化陂龙，拂拭苔光遗剑迹。
李宫人琵琶行
作者：袁桷
朝代：元

先皇金舆时驻跸，李氏琵琶称第一。素指推却春风深，行云停空驻晴日。居庸旧流水，浩浩汤汤乱人耳。龙冈古松声，寂寂历历不足听。天鹅夜度孤雁响，露鹤月唳哀猿惊。鹍弦水晶丝，龙柱珊瑚枝。愿上千万寿，复言长相思。广寒殿冷芙蕖秋，簇金雕袍香不留。望瀛风翻浪波急，兴圣宫前敛容立。花枝羞啼蝶旋舞，别调分明如欲语。忆昔从驾三十年，宫壶法锦红茸毡。驼峰马湩不知数，前部声催檀板传。长乐昼浓云五色，侍宴那嫌头渐白。禁柳慈乌飞复翾，为言反哺明当还。朝进霞觞辞辇道，母子相对犹朱颜。君不闻出塞明妃恨难赎，请君换谱回乡曲。
李陵台
作者：袁桷
朝代：元

雪衮寒沙风衮灰，眼穿犹上望乡台。陇西可是无回雁？不寄平安一字来。
杨花曲
作者：袁桷
朝代：元

上都杨柳瘦且坚，叶叶不展圆如钱。年年飞花作端午，远客乍见心茫然。上都飘雪不知数，此花与雪相旋舞。黄鹂声绝孤雁鸣，万骑千车互来去。手攀短条心欲绝，宛转成毬恨初结。寒风飞蓬卷车轮，点点相亚随明灭。南邻荡子衣夜单，晓望出日如黄绵。辛勤掇拾不敢弃，愿刮龟毛同作毡。
松林行
作者：袁桷
朝代：元

阴阴松林八百里，昔日相传为界址。玄云卷甲天马来，雪兔霜狐先委靡。山前犬牙十六州，石郎屈膝轻相投。浅沙圆石古辙迹，草青草枯无尽愁。□□拂天镇南北，万井燃松烟似墨。大车□□龙角全，小车轮囷束矛戟。松花落子□复抽，不如昔日当道稠。采薪之人不辞□，出郭十里争相酬。君不闻雪山之西铜柱南，混同鸭绿成东渐。金山橐驼争贡宝，剪取平林作驰道。
桑乾岭
作者：袁桷
朝代：元

兹山西北来，旋转十二雷。昔人望乡处，生别何崔嵬。我来坐绝顶，云汉森昭回。出日腾金钲，积露流银台。长空不受暑，雪花散皑皑。毡车引绳过，屈曲肠九回。微踪愧三至，南望心低回。长风马耳迅，何当赋归来。
次周侍御回朝
作者：袁桷
朝代：元
体裁：七言律诗

娥眉班肃整皇皇，匼匝松阴陋午光。舞翿当轩催进酒，册函登陛促传香。六龙捧御云中日，三象轮琛海外洋。欲识两宫清净理，薰风殿角漏初长。
次韵仲章舟中思南湖
作者：袁桷
朝代：元

绿阴浓处彩毫挥，忽忆春残理棹归。约略晚花团锦幄，招邀稚笋试斑衣。长年客影如云度，五月湖光似雪飞。从此清林供笑傲，莫看回雁损天机。
次韵仲章过陈氏城南书隐十韵
作者：袁桷
朝代：元

矮屋参差倚，平芜黯澹看。梦回榆塞远，愁绝翠峰寒。白发游丝挂，丹心古镜蟠。槐明金琐碎，菊铸玉巑岏。忆月时看剑，临风复整冠。乡音怜过雁，古调拂离鸾。去矣歌《招隐》，终焉乐《考槃》。晚知交态薄，老识宦途难。口腹非真累，毋烦馈一箪。
次韵伯庸画松十韵
作者：袁桷
朝代：元

妙思通灵素，玄阴接帝青。抗颜躬蹇蹇，蒙顶发星星。飒爽龙羞豢，萧疏鹤鍊形。壁虚生地籁，斗近界天经。蝶梦春涛涌，虫疑晓日冥。云生停斝候，风入倚窗听。屈曲车连轸，腾挐簴列庭。恋乡思海岱，封爵鄙云亭。月落孙生啸，天寒屈子醒。雄姿轻虎豹，浮迹陋鸥鶄。
次韵元复初春思三首
作者：袁桷
朝代：元

冻树回青阳，羁禽竞新哢。喧喧人语浮，稍稍春事动。澄心绝芳华，小睡足幽梦。梦觉天宇新，朝光集飞栋。游尘逐平皋，秀色翳榛莽。油云互东西，郁抑不能雨。昭苏在玄功，竟夕复延伫。何当抉其巅，振翮穷委羽。远客芳草思，湛湛天外舟。坐令亲知疏，低徊此淹留。古树擢奇石，清流汇芳洲。素心谅有在，胡不为兹游。
次韵元复初春思三首·其一
作者：袁桷
朝代：元

冻树回青阳，羁禽竞新哢。喧喧人语浮，稍稍春事动。澄心绝芳华，小睡足幽梦。梦觉天宇新，朝光集飞栋。
次韵元复初春思三首·其三
作者：袁桷
朝代：元

远客芳草思，湛湛天外舟。坐令亲知疏，低徊此淹留。古树擢奇石，清流汇芳洲。素心谅有在，胡不为兹游。
次韵元复初春思三首·其二
作者：袁桷
朝代：元

游尘逐平皋，秀色翳榛莽。油云互东西，郁抑不能雨。昭苏在玄功，竟夕复延伫。何当抉其巅，振翮穷委羽。
次韵呈周仪之虞伯生·其一
作者：袁桷
朝代：元
体裁：古风

英英云中君，含思歌太乙。回鸾舞天葩，流粲晓莫述。报之不成章，玉雪耿素质。临风发长谣，庸以永今日。
次韵呈周仪之虞伯生·其三
作者：袁桷
朝代：元
体裁：古风

道逢学仙人，御气不饮酒。我笑初无言，彼巳嗔我否。哀哉守其愚，系石犹在肘。冥化随悲风，沦沦骨不朽。
次韵呈周仪之虞伯生·其二
作者：袁桷
朝代：元
体裁：古风

昔学空岩居，之人怒且怠。哀猿杂山狖，惊笑欲我害。天隐神所藏，别之空怅慨。桃源閟深窦，亦复知晋代。
次韵呈周仪之虞伯生·其五
作者：袁桷
朝代：元
体裁：古风

奇树生南薰，清坐弹五弦。凉风邈永古，白云赴苍烟。世故日巳偷，俛仰随岁年。折腰倘为酒，犹足青简传。
次韵呈周仪之虞伯生·其六
作者：袁桷
朝代：元
体裁：古风

少年恣青云，欢至无复恋。一为关河行，常恐不得见。新雁云中来，飞飞落南远。归心耿无寐，寒更促浮箭。
次韵呈周仪之虞伯生·其四
作者：袁桷
朝代：元
体裁：古风

羲娥挟双辀，冉冉若见迫。丹台嗽灵霞，琼蕊生尺宅。控搏无须臾，诡幻巳千百。慎此阴阳机，逃虚脱其厄。
次韵周南翁退朝二首
作者：袁桷
朝代：元

跸道声回觐后皇，霞旌双引拂朱光。龟台新按《霓裳》曲，兽鼎重然甲煎香。歌板遏云穿泱漭，酒车流水度汪洋。重轮瑞世思齐圣，传信应须属子长。雉尾高张拥玉皇，彤庭金榜粲明光。舞阶飞絮呈滕六，执卫传胪转阿香。珠帽箫声双窈窕，翠旌云影互方洋。侍臣谁近前螭立，愿纪尧年化日长。
次韵周南翁退朝二首·其一
作者：袁桷
朝代：元

跸道声回觐后皇，霞旌双引拂朱光。龟台新按《霓裳》曲，兽鼎重然甲煎香。歌板遏云穿泱漭，酒车流水度汪洋。重轮瑞世思齐圣，传信应须属子长。
次韵周南翁退朝二首·其二
作者：袁桷
朝代：元

雉尾高张拥玉皇，彤庭金榜粲明光。舞阶飞絮呈滕六，执卫传胪转阿香。珠帽箫声双窈窕，翠旌云影互方洋。侍臣谁近前螭立，愿纪尧年化日长。
次韵善之杂兴三首
作者：袁桷
朝代：元

习隐渐成癖，苔光绿映扉。避名常好好，绝俗任非非。日落长镵柄，天寒白苧衣。南鹏五月息，戢翼笑群飞。昔日登临地，狂歌祗自求。汉宫空有恨，吴女不知愁。云叶寒沙霁，江花古岸秋。何人持铁板，击彻旧边楼。邓子清如竹，萧萧澹世情。下帷怜草色，倚杖爱松声。嗜癖成书贾，身穷付笔耕。乘槎空有约，何日海边城。
次韵善之杂兴三首·其一
作者：袁桷
朝代：元

习隐渐成癖，苔光绿映扉。避名常好好，绝俗任非非。日落长镵柄，天寒白苧衣。南鹏五月息，戢翼笑群飞。
次韵善之杂兴三首·其三
作者：袁桷
朝代：元

邓子清如竹，萧萧澹世情。下帷怜草色，倚杖爱松声。嗜癖成书贾，身穷付笔耕。乘槎空有约，何日海边城。
次韵善之杂兴三首·其二
作者：袁桷
朝代：元

昔日登临地，狂歌祗自求。汉宫空有恨，吴女不知愁。云叶寒沙霁，江花古岸秋。何人持铁板，击彻旧边楼。
次韵天童岫禅师
作者：袁桷
朝代：元
体裁：七言律诗

太白峰高积翠明，老禅的的寄深情。相思沙砾惟怀琏，独立乡台近子卿。旧业久荒松露立，浮名空眩槿朝荣。定须结社脩真隐，寒月深灯了梵经。
次韵张伯雨梅花岛
作者：袁桷
朝代：元
体裁：古风

云屏油幕低覆垂，晴日倒映黄琉璃。孤根自有岩壑趣，屈曲缇室情依依。巍峨青女来蕊珠，赤脚独立层冰渠。燧人当阳朝宝鉴，金胥簇漏催铜壶。何人胸中藏九岛，内火回环不知晓。咄嗟已办天机深，顷刻能成化工少。阴阳在手司帝春，坐窗更试明窗尘。江湖远涉汝良苦，门外万窍笙竽吟。
次韵张伯雨梅花岛
作者：袁桷
朝代：元

云屏油幕低覆垂，晴日倒映黄琉璃。孤根自有岩壑趣，屈曲缇室情依依。巍峨青女来蕊珠，赤脚独立层冰渠。燧人当阳朝宝鉴，金胥簇漏催铜壶。何人胸中藏九岛？内火回环不知晓。咄嗟已办天机深，顷刻能成化工少。阴阳在手司帝春，坐窗更试明窗尘。江湖远涉汝良苦，门外万窍笙竽吟。
次韵张希孟凝云石四首
作者：袁桷
朝代：元

我爱凝云好，朝昏境不同。金芽养灵谷，铁网起晴空。月色古今正，潮痕子午中。点头那有意，吾欲问生公。我爱凝云好，神清湛欲留。岷峨千古雪，泰华一天秋。独鹤离群皎，层冰出涧幽。无言有深抱，山立正扬休。我爱凝云好，模糊老墨仙。痴蟆端食月，渴骥欲奔泉。守黑壶中日，谈玄洞里天。烟霞元自足，尘世未为贤。我爱凝云好，能归万古春。遗簪三岛客，椎髻八蛮臣。柏子添清供，梅花写旧真。天心元不动，东海任扬尘。
次韵张希孟凝云石四首·其一
作者：袁桷
朝代：元

我爱凝云好，朝昏境不同。金芽养灵谷，铁网起晴空。月色古今正，潮痕子午中。点头那有意，吾欲问生公。
次韵张希孟凝云石四首·其三
作者：袁桷
朝代：元

我爱凝云好，模糊老墨仙。痴蟆端食月，渴骥欲奔泉。守黑壶中日，谈玄洞里天。烟霞元自足，尘世未为贤。
次韵张希孟凝云石四首·其二
作者：袁桷
朝代：元

我爱凝云好，神清湛欲留。岷峨千古雪，泰华一天秋。独鹤离群皎，层冰出涧幽。无言有深抱，山立正扬休。
次韵张希孟凝云石四首·其四
作者：袁桷
朝代：元

我爱凝云好，能归万古春。遗簪三岛客，椎髻八蛮臣。柏子添清供，梅花写旧真。天心元不动，东海任扬尘。
次韵昌国宗圣上人
作者：袁桷
朝代：元
体裁：七言律诗

海上秋潮候月生，岛中瑶草不知名。每思大士超禅观，独恨秦王苦望瀛。龙吐戒珠残照影，雁横书信故乡情。妙年碧眼才翻锦，为念衰翁强入城。
次韵杂诗二首
作者：袁桷
朝代：元

少年观沧海，天涛碧因依。下有珊瑚株，红光射云辉。玩之不忍舍，歘吸双龙飞。远为尘中游，坐觉颜色违。哀哉西山士，饥食周原薇。朝游东门曲，坏道荆棘存。累累者谁冢？举觞酹其魂。死无落魄名，生有呫喋言。所以荷蓧翁，临流漱潺湲。遗簪隐世德，忍垢躬灌园。岂忘轻肥念，苟得诚少恩。采采松上花，饥来助吾餐。
次韵杂诗二首·其一
作者：袁桷
朝代：元

少年观沧海，天涛碧因依。下有珊瑚株，红光射云辉。玩之不忍舍，歘吸双龙飞。远为尘中游，坐觉颜色违。哀哉西山士，饥食周原薇。
次韵杂诗二首·其二
作者：袁桷
朝代：元
体裁：古风

朝游东门曲，坏道荆棘存。累累者谁冢，举觞酹其魂。死无落魄名，生有呫喋言。所以荷蓧翁，临流漱潺湲。遗簪隐世德，忍垢躬灌园。岂忘轻肥念，苟得诚少恩。采采松上花，饥来助吾餐。
次韵杂诗二首·其二
作者：袁桷
朝代：元

朝游东门曲，坏道荆棘存。累累者谁冢？举觞酹其魂。死无落魄名，生有呫喋言。所以荷蓧翁，临流漱潺湲。遗簪隐世德，忍垢躬灌园。岂忘轻肥念，苟得诚少恩。采采松上花，饥来助吾餐。
次韵李伯宗苦热
作者：袁桷
朝代：元

庭院无眠夜气深，繁星闪闪漏沈沈。祝融焮火翻初劫，姑射凝冰易旧心。角枕云蒸纹欲断，蜡灯烟暖泪难禁。萧骚忽作还家梦，翠木扶疏万竹森。
次韵正旦会朝
作者：袁桷
朝代：元

阊阖春回旭日鲜，花光摇曳佩仙仙。金莲漏下催初刻，玉笋班齐祝万年。香拥衮龙开黼座，风回笙鹤舞钧天。朝元法曲谁传得，归醉蓬莱话日边。
次韵王寅甫侍读莅醮长春宫
作者：袁桷
朝代：元

蜕骨棱棱似鹤轻，觚坛危处玉为成。天街正候三能色，云所疑呼万岁声。气篆通灵归廓落，心章祈岁报清平。金穰上瑞吾皇意，不用神芝朵朵生。
次韵瑾子过梁山泺三十韵
作者：袁桷
朝代：元

大野猪东原，狂澜陋左里。交流千寻峰，会合百谷水。量深恣包藏，神静莫比拟。碧澜渺无津，绿树失其涘。扬帆鸟东西，击楫鸥没起。长桥篙师歌，短渡贩客止。天平云覆幕，湾回路成砥。鹰坊严聚屯，渔舍映渚沚。柳丝翠如织，荇带组交薿。出日浮钲金，明霞纡绶紫。一歃浇肠回，三颒慰颡泚。高桅列鱼贯，远吹生凤觜。前奔何无休，后进复不已。绕如林乌旋，疾若坂马驶。飘飘愧陈人，历历见遗趾。流移散空洲，崛强寻故垒。波清凫聚阵，日落鱼会市。土屋危可缘，草广突如峙。莲根涨新圩，蒲芽护荒坻。水花碧团团，云叶白迤迤。浚修出飞泉，阐辟搜故址。缅思重华帝，允属夏后氏。彝伦著箕畴，伟功传迁史。目力渺无穷，行迹端可纪。前村捋柔桑，沃壤接良耜。馀芳锦堆烂，宿麦翠围侈。乃知东鲁儒，终作中朝士。养源汇滉瀁，包荒纳遐迩。驱驰屡经过，感叹复慰喜！南还幸遂愿，永雪洗耳耻。
次韵继学伯庸上都见寄二首
作者：袁桷
朝代：元

阴阴棕殿水云苍，鳷鹊风微夏日长。浑似醴泉宫畔境，千官齐立从文皇。纱縠单衣佩水苍，碧笺裁诏茧丝长。日斜双入通明殿，云母屏前对玉皇。
次韵继学伯庸上都见寄二首·其一
作者：袁桷
朝代：元

阴阴棕殿水云苍，鳷鹊风微夏日长。浑似醴泉宫畔境，千官齐立从文皇。
次韵继学伯庸上都见寄二首·其二
作者：袁桷
朝代：元

纱縠单衣佩水苍，碧笺裁诏茧丝长。日斜双入通明殿，云母屏前对玉皇。
次韵继学竹枝宛转词二首
作者：袁桷
朝代：元

闻郎腰瘦寄当归，望尽天边破镜飞。昨夜灯花圆似粟，倚门不肯送郎衣。年年河鼓度天津，郎在滦阳见得真。今夕定知郎到日，桂花浮魄满香轮。
次韵继学竹枝宛转词二首·其一
作者：袁桷
朝代：元

闻郎腰瘦寄当归，望尽天边破镜飞。昨夜灯花圆似粟，倚门不肯送郎衣。
次韵继学竹枝宛转词二首·其二
作者：袁桷
朝代：元

年年河鼓度天津，郎在滦阳见得真。今夕定知郎到日，桂花浮魄满香轮。
次韵继学途中竹枝词四首
作者：袁桷
朝代：元

红袍旋风漾金泥，车前把酒长跪齐。忽听琵琶相思曲，迎郎北来背面啼。毡房锦幄花簇匀，酥凝叠饼生玉尘。晚传宫壶檀板急，酒转一巡先吐茵。土屋苫草成廜？，前床翁媪后小姑。我郎南来得小妇，芦笛声声吹鹧鸪。阊阖云低接紫宫，水晶凉殿起薰风。侍臣一曲无怀操，能使八方歌会同。
次韵继学途中竹枝词四首·其一
作者：袁桷
朝代：元

红袍旋风漾金泥，车前把酒长跪齐。忽听琵琶相思曲，迎郎北来背面啼。
次韵继学途中竹枝词四首·其三
作者：袁桷
朝代：元

土屋苫草成廜？，前床翁媪后小姑。我郎南来得小妇，芦笛声声吹鹧鸪。
次韵继学途中竹枝词四首·其三
作者：袁桷
朝代：元
体裁：词

土屋苫草成廜�，前床翁媪后小姑。我郎南来得小妇，芦笛声声吹鹧鸪。
次韵继学途中竹枝词四首·其二
作者：袁桷
朝代：元

毡房锦幄花簇匀，酥凝叠饼生玉尘。晚传宫壶檀板急，酒转一巡先吐茵。
次韵继学途中竹枝词四首·其四
作者：袁桷
朝代：元

阊阖云低接紫宫，水晶凉殿起薰风。侍臣一曲无怀操，能使八方歌会同。
次韵蒋远静
作者：袁桷
朝代：元
体裁：古风

唾壶麈尾手所持，白眼对客客不知。出门俗子多败意，三语之掾真吾师。晓窗新沐绿阴净，碧云奇峰生九疑。隔邻书声入幽耳，茶瓯散花酒浮蚁。百年行乐在适意，燕颔头颅空万里。君不见燕山侠客多苦寒，出门悲歌来日难。
次韵虞伯生夜坐二首·其一
作者：袁桷
朝代：元
体裁：古风

炎晶烁草露，木末望西颢。静躁谁为尸，翕忽纷寸抱。志士法天运，炳烛不在老。群经固其郛，积神以为宝。陋彼多言生，希名太玄草。山林讵心违，岁月付幽讨。扰扰徒为名，努力在此道。
次韵虞伯生夜坐二首·其二
作者：袁桷
朝代：元
体裁：古风

地气环中州，橐籥均宇内。中宵炎溽频，露坐犹愦愦。远穷太古雪，欲往终有徕。驰神极寥廓，我笔不可载。栖形竹素园，万化等历块。相期江湖深，慎弗寒暑碍。秋风起天末，纫兰结幽佩。
次韵陈刚中待制初秋
作者：袁桷
朝代：元

岸帻倚书楹，寒砧彻四城。马归人独语，雁过月初生。寂寂候虫急，凄凄落叶清。客怀谁与共？搔首见参横。
次韵陈又新
作者：袁桷
朝代：元

登台底用惜春菲，平楚微茫落照时。烧后断碑遗鸟迹，耕馀残璧隐蚕眉。泉分去路萧萧玉，山耸归云簇簇旗。驻马应须更搔首，远烟回雁不胜诗。
次韵陈海阴
作者：袁桷
朝代：元

三月雪花飞作毡，春风似欲驻新年。梦当好处成乌有，歌到狂时近自然。村树绿齐黄鸟界，海山青尽白鸥天。何人会得庞公意，布领长披不上船。
次韵马伯庸应奉绝句八首
作者：袁桷
朝代：元

玄都观里桃花句，沈香亭前芍药词。今年春风似怜我，明年春风更相思。肥红盈盈锦步障，浅黄深深绿油幕。绝怜旧嫁小娉婷，一曲生香泪双落。垂髻双双白马郎，看花不语愁昼长。堂前有妇不肯守，遍看吴姬与赵娼。小楼昨夜听琵琶，推手却手怨王家。不辞远嫁卢龙道，可怜长城骨如沙。红衣夜唱娑罗树，云是西天好儿孙。吹螺日饮官法酒，笑渠骑马傍人门。谁家弄玉矜少年，采莲艇子歌娟娟。转首那知颜色老，犹抹横云啼镜前。向曾六月桓州住，雪歇前岩散冰树。王郎马郎太愁生，两骑双双辞我去。乌靴窄窄称宫袍，双鬓风翻见二毛。闻道中山止十驿，急须乘马酿松醪。
次韵马伯庸应奉绝句八首·其一
作者：袁桷
朝代：元

玄都观里桃花句，沈香亭前芍药词。今年春风似怜我，明年春风更相思。
次韵马伯庸应奉绝句八首·其七
作者：袁桷
朝代：元

向曾六月桓州住，雪歇前岩散冰树。王郎马郎太愁生，两骑双双辞我去。
次韵马伯庸应奉绝句八首·其三
作者：袁桷
朝代：元

垂髻双双白马郎，看花不语愁昼长。堂前有妇不肯守，遍看吴姬与赵娼。
次韵马伯庸应奉绝句八首·其二
作者：袁桷
朝代：元

肥红盈盈锦步障，浅黄深深绿油幕。绝怜旧嫁小娉婷，一曲生香泪双落。
次韵马伯庸应奉绝句八首·其五
作者：袁桷
朝代：元

红衣夜唱娑罗树，云是西天好儿孙。吹螺日饮官法酒，笑渠骑马傍人门。
次韵马伯庸应奉绝句八首·其八
作者：袁桷
朝代：元

乌靴窄窄称宫袍，双鬓风翻见二毛。闻道中山止十驿，急须乘马酿松醪。
次韵马伯庸应奉绝句八首·其六
作者：袁桷
朝代：元

谁家弄玉矜少年，采莲艇子歌娟娟。转首那知颜色老，犹抹横云啼镜前。
次韵马伯庸应奉绝句八首·其四
作者：袁桷
朝代：元

小楼昨夜听琵琶，推手却手怨王家。不辞远嫁卢龙道，可怜长城骨如沙。
次韵马伯庸春思兼简继学二首
作者：袁桷
朝代：元

洛花千万朵，一一为君开。粟晕排金缕，酥凝烂玉杯。美人乘马至，仙子抱琴来。莫学飞红侣，随风唤不回。行窝春匝匝，下榻望君来。双玉矜娇思，联镳骋逸才。题诗红袖拥，传诏锦袍回。羞杀高眠者，杨花满绿苔。
次韵马伯庸春思兼简继学二首·其一
作者：袁桷
朝代：元

洛花千万朵，一一为君开。粟晕排金缕，酥凝烂玉杯。美人乘马至，仙子抱琴来。莫学飞红侣，随风唤不回。
次韵马伯庸春思兼简继学二首·其二
作者：袁桷
朝代：元

行窝春匝匝，下榻望君来。双玉矜娇思，联镳骋逸才。题诗红袖拥，传诏锦袍回。羞杀高眠者，杨花满绿苔。
次韵马伯庸过天宝宫
作者：袁桷
朝代：元
体裁：五言律诗

松暝碧云深，鹤归人倦寻。朝回香满室，祠罢月生襟。白鸟分山影，黄鹂啭树阴。小溪流不歇，鸣咽似呜琴。
海狗巢石图
作者：袁桷
朝代：元
体裁：七言绝句

绝壁层峰负六鳌，药栏花槛翠周遭。如何画史同群吠，不与君王绘旅獒。
清明
作者：袁桷
朝代：元

水落浑黄风晦冥，不知节物是清明。道旁新冢悲欢尽，柳下长亭聚散轻。门静鞦韆归燕逐，沙寒笭箵过鱼惊。河南禁酒河阳饮，醉醒相看总有情。
渡淮寄养浩
作者：袁桷
朝代：元
体裁：古风

竹清寒房静，残月在西壁。悄悄灯影微，尸坐弃枕席。井华饮蟾蜍，玄云成五色。明知非世谋，精诣在六籍。我行长淮浪，冻树挟春碧。梦子白纻宽，双眸炯空激。书来屡在手，此意何的的。数回不成欢，远别乃复恻。归雁临风翔，先之寄深忆。
游城南次韵陈玉峰
作者：袁桷
朝代：元

市桥水断绿交加，簇骑隃寻处士家。坐听虫声行木叶，卧看云影落檐花。清晨采露筠笼重，薄暮沽春乌帽斜。一径寒英端手种，好烹晴绿代煎茶。
游护圣襌寺
作者：袁桷
朝代：元
体裁：七言律诗

独秀峰前倚槛看，翚飞楼阁出巑岏。荒坟虎葬唐僧骨，古井龙窥汉尉丹。荷沼秋枯霜镜净，松林风撼夜涛寒。年年四月黄梅熟，犹忆调羹齿颊酸。
游长春宫分韵得莱字
作者：袁桷
朝代：元

珠宫敞殊界，积构中天台。神清历倒景，青红隐蓬莱。群山助其雄，衮衮从西来。八荒昔禹甸，为此增崔嵬。旧邑环蚁垤，清泉覆流杯。云低落日净，莽苍同飞埃。缅怀古仙伯，采芝雪毰毸。长春岂酒国，杀气为之回。天风起高寒，玉佩声徘徊。空馀水中轮，历录环春雷。之人去已久，松声有馀哀。
滦河
作者：袁桷
朝代：元

近山马昂鬉，远山凤腾羽。百谷奔乱流，屈曲长蛇赴。维时雨新过，急溜糟床注。居人汇为井，千屦集沙步。寒光澄玉膏，甘冽过牛乳。兹泉成白沟，巨浸合沮洳。莲芡充糇粮，鱼虾足租赋。塞翁话畴昔，陋彼成险固。往事不复论，沄沄日东去。
潘孟阳上书不报归里作五咏
作者：袁桷
朝代：元

贾生蕴奇略，徒步西上书。昊天有正命，伤哉杞人愚。鹏翼垂云来，魂气与之俱。鼌氏竟寂寂，主父复何如。襄阳孟处士，拂衣归故山。放浪岩壑深，流咏遗人间。举袖岩花落，击楫江鸥还。羊公何堕泪，水声日潺潺。梅生一尉卑，喋喋正天纪。洗心洞玄化，削迹弃妻子。龙变孰能驯，蝉蜕乃真止。松回风泠泠，水落石齿齿。虞卿舌转丸，揣事精微茫。艰危见交态，穷愁名益光。黄金散逝水，白璧凝飞霜。丈夫有定志，得失非预防。仲连匡世姿，挥手却秦军。捲袂停白日，登车抗浮云。射书诚草草，孤城生死分。辞荣敦薄俗，矫抗离其群。
潘孟阳上书不报归里作五咏·其一
作者：袁桷
朝代：元
体裁：古风

贾生蕴奇略，徒步西上书。昊天有正命，伤哉杞人愚。鹏翼垂云来，魂气与之俱。晁氏竟寂寂，主父复何如。
潘孟阳上书不报归里作五咏·其一
作者：袁桷
朝代：元

贾生蕴奇略，徒步西上书。昊天有正命，伤哉杞人愚。鹏翼垂云来，魂气与之俱。鼌氏竟寂寂，主父复何如。襄阳孟处士，拂衣归故山。放浪岩壑深，流咏遗人间。举袖岩花落，击楫江鸥还。羊公何堕泪，水声日潺潺。
潘孟阳上书不报归里作五咏·其二
作者：袁桷
朝代：元
体裁：古风

梅生一尉卑，喋喋正天纪。洗心洞玄化，削迹弃妻子。龙变孰能驯，蝉蜕乃真止。松回风泠泠，水落石齿齿。
潘孟阳上书不报归里作五咏·其二
作者：袁桷
朝代：元
体裁：古风

襄阳孟处士，拂衣归故山。放浪岩壑深，流咏遗人间。举袖岩花落，击楫江鸥还。羊公何堕泪，水声日潺潺。
潘孟阳上书不报归里作五咏·其四
作者：袁桷
朝代：元
体裁：古风

仲连匡世姿，挥手却秦军。捲袂停白日，登车抗浮云。射书诚草草，孤城生死分。辞荣敦薄俗，矫抗离其群。
潘孟阳上书不报归里作五咏·其四
作者：袁桷
朝代：元
体裁：古风

虞卿舌转丸，揣事精微茫。艰危见交态，穷愁名益光。黄金散逝水，白璧凝飞霜。丈夫有定志，得失非预防。
潜昭九日赠龙团次韵
作者：袁桷
朝代：元

月碾旧裁玉胯，云炉温浴银芽。九日殷勤相赠，淡罗犹记金花。
煮茶图
作者：袁桷
朝代：元

石窗山樵晋公子，独鹤萧萧烟竹里。月湖一顷碧琉璃，高筑虚堂水中沚。堂深六月生凉秋，万柄风摇红旖旎。遵南更有山泽居，四面晴峰插天倚。忆昔王门豪盛时，甲族丁黄总朱紫。晓趍黄阁袖香尘，俯首脂韦希隽美。一官远去长安门，德色欣欣对妻子。岂如高怀脱荣辱，妙出清言洗纨绮。郡符一试不挂意，岸帻看云卧林墅。平生嗜茗茗有癖，古井汲泉和石髓。风回翠碾落晴花，汤响云铛衮珠蕊。齿寒意冷复三咽，万事无言归坎止。何人丹青悟天巧，落笔毫芒研妙理。黄粱初炊梦未古，旧事凄零谁复纪？展图缥眇忆遗踪，玉佩珊珊响秋水。
玉堂合欢花初开郑潜昭率同院赋诗次韵
作者：袁桷
朝代：元

一树高花冠玉堂，知时舒卷欲云翔。马嘶不动游缨耸，雉尾初开翠扇张。旧渴未须餐玉屑，嘉名端合纪青裳。云窗雾冷文书静，留取馀清散远香。
玉署鳌峰歌
作者：袁桷
朝代：元
体裁：古风

女娲五色馀刀圭，化为蓬莱东海之虹蜺。神君方瞳怒凝睇，不如百鍊积铁来从西方奎。日有三足乌，其光映顾菟。海有三足鳌，神山簸灵涛。吐吞出没无定时，一叱使之来玉墀。大承虚皇，小抉银汉。黼黻帝裳，追琢庙瓒。森严赑屃镇帝署，百鬼却走不敢侮。其或敢侮，怒绝其绪。灿若珊瑚枝，晔晔三秀姿。文理密察俨素朴，孚尹旁达藏玄机。我昔坐其侧，耳聆心彷徨。经旬卧向壁，夜梦天孙手授云锦交龙章。漆书诰盘传古昔，中有宝珠杳无迹。散之六合捲如席，视之不见听以息。元气氤氲，龙马兴文。兹石点首，诏尔小臣。庆非烟雾，出如丝纶。矢心濡笔靡有斁，万古作式永无极。
王澹游墨竹
作者：袁桷
朝代：元

阴阴密叶铁钩锁，淡淡疏柯水玉簪。客向流离浑老尽，临风题笔望江南。
甓社湖
作者：袁桷
朝代：元

甓社湖中新水清，风牵荇带引帆行。灵妃夜度霓裳冷，轻折菱花玩月明。
用早朝韵酬伯生试院见怀
作者：袁桷
朝代：元

玉署松深月半斜，研朱和露勘涂鸦。射熊心苦穿杨叶，吐凤声清饱竹花。过眼似迷三里雾，腾身谁上九层霞。故人掉首南山去，应钓秋风汉水槎。
登候台
作者：袁桷
朝代：元

蜿蜒西龙冈，绿草摇晴波。旁有双玉井，石角增嵯峨。明良佐神运，目力穷坡陁。层垣睥睨雄，宝构通羲娥。昂昂铁竿耸，飞鸟光荡摩。土屋粘蜜房，文毡围锦窠。缅思皇猷远，默止松林戈。匪以清暑游，跋履劳鸣珂。阴森晚色晦，寒沙聚群驼。悲笳月初上，戴斗瞻天河。
皇城曲
作者：袁桷
朝代：元

堂堂瞿昙生王宫，幼年夙悟它心通。梵书未睹口已诵，底用城阙穷西东。净居老人幻境异，故作恐怖生愁容。世间习妄了莫喻，要以神化开盲聋。岁时相仍作游事，皇城集队喧憧憧。吹螺击鼓杂部伎，千优百戏群追从。宝车瑰奇耀晴日，舞马装辔摇玲珑。红衣飘裾火山耸，白伞撑空云叶丛。王官跪酒头叩地，朱轮独坐颜酡烘。蚩氓聚观汗挥雨，士女簇坐唇摇风。人生有身要有患，百岁会尽颜谁童。西方之国道里通，至今生老病死与世同。
直沽口
作者：袁桷
朝代：元
体裁：五言律诗

二水赴沧海，客行殊未休。渔舟维病鹤，归棹起轻鸥。雨重云光湿，天低树色浮。京尘今已洗，从此问菟裘。
碧筒饮
作者：袁桷
朝代：元
体裁：七言律诗

甘露无声坠玉盘，中天飞影动琅玕。垆头太白尘埃热，石眼空青冰雪寒。水泄尾闾来瀚海，手扶砥柱障狂澜。曲生不用忙倾盖，吸尽清香见肺肝。
离宫图
作者：袁桷
朝代：元

龙首渠开王气埋，浅沙残草认天街。当年金屋寒鸦聚，时有耕人拾宝钗。
秋江钓月图歌
作者：袁桷
朝代：元

南山舞空趋翔鸾，北山人立如啼猿。长流东来贯其腹，谓是浙水屈曲万丈之上源。大鱼奔腾鳍鬣焦，小鱼委靡随江潮。中有白玉蟾，落落五采凝不消。人言此蟾在天主阴魄，沦没何为水中宅。籊籊千尺纶，蟾永不受吞。广寒高居凌紫清，日逐乌御不得停。爱此江水碧，倒空浴影潜金精。感君缠绵如有素，瞬息还须上天去。君不闻任公子，东海投竿非小智。又不闻严先生，羊裘古濑成高名。君家慈母占毕逋，百尺楼观端可居。黄金之钩不复理，明月年年在秋水。
秋泉德生仲章梅叔章周仪之皆次余韵题庐山图再次韵以谢
作者：袁桷
朝代：元

海郡列戍连沙洲，榆柳插戟摇清秋。拟从京国洗氛瘴，黄尘复作烟花浮。西山紫翠不可望，但讶积雪如明鸥。爱君寒斋之画幅，潇洒不写人间愁。胸中丘壑我岂少，奈此磊嵬难为收。宣城诗法挺二妙，炯若玉瓒盛黄流。永兴天机爱神俊，碧眼一顾群无留。千年周子古风月，衮衮亦散空中沤。乾坤无言混沌凿，颇怪我辈劳镌搜。沈冥天台老仙伯，清坐自与庐山酬。天青无人月色古，缥缈五老疑骈头。功名营身旋蚁磨，刍豢得意崇糟丘。何当相从老其下，酿酒一醉黄金舟。
立春日宿大清口舟中见新月二鼓雪作
作者：袁桷
朝代：元

春月如佳士，翩翩欲上船。相逢疑昨日，一别又新年。水镜心胸朗，空轮体质全。更深飞雪急，直与斗清妍。
童时侍先人泊京口旅楼一月正对江山楼繁丽特甚江津流民散处不可悉数今皆不复有追忆旧事因成绝句十首
作者：袁桷
朝代：元

碧瓦参差第一楼，风旗猎猎唤行舟。兵厨有酒真堪饮，不学弓刀也白头。红袖娟娟舞旋齐，銮江一曲唱尤奇。西湖院落曾翻得，未识君王知不知。灯火阑珊月色低，少年乘醉马东西。楼头画角声悲壮，又听歌声促晓鸡。白苇萧疏野火焚，流民草舍各星分。沙田土瘦新耕得，宁死江头不作军。朱门高插相风旗，千里船行总得知。稻米流脂江上去，健军何处是男儿？日日楼头算酒钱，峨冠太守号筹边。鸣驺传入丹阳馆，为是行都过客船。淮马低如果下骝，春风小队打红毬。日斜台上人争看，银盌分明第一筹。明月曾随多景楼，幅巾长袖是清流。金焦山势元相望，不掩诸公富贵羞。砚山园下将军宅，脱却兜鍪强学儒。闻说高堂拥红粉，醉翻笔阵墨模糊。白云一片愁千叠，此地重来百不如。空忆当年觅梨枣，小楼灯火了残书。
童时侍先人泊京口旅楼一月正对江山楼繁丽特甚江津流民散处不可悉数今皆不复有追忆旧事因成绝句十首·其一
作者：袁桷
朝代：元

碧瓦参差第一楼，风旗猎猎唤行舟。兵厨有酒真堪饮，不学弓刀也白头。
童时侍先人泊京口旅楼一月正对江山楼繁丽特甚江津流民散处不可悉数今皆不复有追忆旧事因成绝句十首·其七
作者：袁桷
朝代：元

淮马低如果下骝，春风小队打红毬。日斜台上人争看，银盌分明第一筹。
童时侍先人泊京口旅楼一月正对江山楼繁丽特甚江津流民散处不可悉数今皆不复有追忆旧事因成绝句十首·其七
作者：袁桷
朝代：元
体裁：七言绝句

淮马低如果下骝，春风小队打红毬。日斜台上人争看，银碗分明第一筹。
童时侍先人泊京口旅楼一月正对江山楼繁丽特甚江津流民散处不可悉数今皆不复有追忆旧事因成绝句十首·其三
作者：袁桷
朝代：元

灯火阑珊月色低，少年乘醉马东西。楼头画角声悲壮，又听歌声促晓鸡。
童时侍先人泊京口旅楼一月正对江山楼繁丽特甚江津流民散处不可悉数今皆不复有追忆旧事因成绝句十首·其九
作者：袁桷
朝代：元

砚山园下将军宅，脱却兜鍪强学儒。闻说高堂拥红粉，醉翻笔阵墨模糊。
童时侍先人泊京口旅楼一月正对江山楼繁丽特甚江津流民散处不可悉数今皆不复有追忆旧事因成绝句十首·其二
作者：袁桷
朝代：元

红袖娟娟舞旋齐，銮江一曲唱尤奇。西湖院落曾翻得，未识君王知不知。
童时侍先人泊京口旅楼一月正对江山楼繁丽特甚江津流民散处不可悉数今皆不复有追忆旧事因成绝句十首·其五
作者：袁桷
朝代：元

朱门高插相风旗，千里船行总得知。稻米流脂江上去，健军何处是男儿？
童时侍先人泊京口旅楼一月正对江山楼繁丽特甚江津流民散处不可悉数今皆不复有追忆旧事因成绝句十首·其八
作者：袁桷
朝代：元

明月曾随多景楼，幅巾长袖是清流。金焦山势元相望，不掩诸公富贵羞。
童时侍先人泊京口旅楼一月正对江山楼繁丽特甚江津流民散处不可悉数今皆不复有追忆旧事因成绝句十首·其六
作者：袁桷
朝代：元

日日楼头算酒钱，峨冠太守号筹边。鸣驺传入丹阳馆，为是行都过客船。
童时侍先人泊京口旅楼一月正对江山楼繁丽特甚江津流民散处不可悉数今皆不复有追忆旧事因成绝句十首·其十
作者：袁桷
朝代：元

白云一片愁千叠，此地重来百不如。空忆当年觅梨枣，小楼灯火了残书。
童时侍先人泊京口旅楼一月正对江山楼繁丽特甚江津流民散处不可悉数今皆不复有追忆旧事因成绝句十首·其四
作者：袁桷
朝代：元

白苇萧疏野火焚，流民草舍各星分。沙田土瘦新耕得，宁死江头不作军。
端午日由车中抵开平客中三度端阳怆然有怀
作者：袁桷
朝代：元

居庸昔日逢端午，子规声声劝归去。旧岁滦阳万寿宫，九节菖蒲泛琼醑。今年车中饱掀簸，盲风北来雨如注。沙坡马鬣高下迎，土屋鱼鳞先后附。旧家松篁百寻碧，薝卜花前石榴树。停车俯首不得语，邻墙箫声杂驼鼓。劳生得意同蜗牛，旧历却行等蝇虎。
简马伯庸
作者：袁桷
朝代：元

象榻香浓翠幌春，美人倦绣态横陈。平明欲进朝天袜，小立兰灯熨贴频。
络马图
作者：袁桷
朝代：元

秋原苜蓿肥云屯，帖帖此马和且驯。属车效驾岂在力，愧汗绝足追奔尘。良哀不生造父往，公子毫端意悽怆。虞渊逐日终饮河，出门加鞭奈尔何。
翰林故事莫盛于唐宋聊述旧闻拟宫词十首
作者：袁桷
朝代：元

禁钟初动趣传宣，衣袖薰香到御前。渐近宫前扶下马，内官分引导金莲。御笔圆封草相麻，龙笺香透拥金花。仪鸾敕设庭前候，赐酒方终更赐茶。制草涂鸦未敢删，内珰宣引侍龙颜。已分笔格金蟾滴，更赐端溪紫砚山。春帖分裁閤分多，宫娥争馈缬绡罗。青丝菜并银盘送，幡胜新题墨旋磨。文思如泉涌墨林，屏风院吏不须寻。旧时内相诸孙在，犹有当年扫閤金。入院听宣席未温，赐金已向案头存。清晨上马还家去，内出黄麻付閤门。清馥香温酒玉脂，祝文已撰报都知。夜来奉旨传丞相，五朵云浓押省咨。天孙夜度玉潢清，内托银盘涌化生。秋思未多团扇在，拟题宫怨月分明。盘雕晕锦是冬衣，鸽炭初生酒力微。闻道边臣风雪苦，口宣腊药布皇威。赞书誊副节楼前，筐篚盈庭邸吏传。深恨葫芦陶学士，受渠犀玉索金钱。
翰林故事莫盛于唐宋聊述旧闻拟宫词十首·其一
作者：袁桷
朝代：元

禁钟初动趣传宣，衣袖薰香到御前。渐近宫前扶下马，内官分引导金莲。
翰林故事莫盛于唐宋聊述旧闻拟宫词十首·其九
作者：袁桷
朝代：元

盘雕晕锦是冬衣，鸽炭初生酒力微。闻道边臣风雪苦，口宣腊药布皇威。
翰林故事莫盛于唐宋聊述旧闻拟宫词十首·其五
作者：袁桷
朝代：元

文思如泉涌墨林，屏风院吏不须寻。旧时内相诸孙在，犹有当年扫閤金。
翰林故事莫盛于唐宋聊述旧闻拟宫词十首·其六
作者：袁桷
朝代：元

入院听宣席未温，赐金已向案头存。清晨上马还家去，内出黄麻付閤门。
翰林故事莫盛于唐宋聊述旧闻拟宫词十首·其十
作者：袁桷
朝代：元

赞书誊副节楼前，筐篚盈庭邸吏传。深恨葫芦陶学士，受渠犀玉索金钱。
翰林故事莫盛于唐宋聊述旧闻拟宫词十首·其四
作者：袁桷
朝代：元

春帖分裁閤分多，宫娥争馈缬绡罗。青丝菜并银盘送，幡胜新题墨旋磨。
育王珙禅师示寂二纪屿上人回山中因寄塔主
作者：袁桷
朝代：元

石塔累荒土，月落冰棱棱。永怀跏趺叟，松风吹不应。山房旧净供，素壁一枝藤。语寂绝禅观，机深超祖乘。击石迸新火，诸天化为灯。上有白玉峰，丹梯杳难登。黄流钜野涨，虎啸悬崖崩。斯道傥未泯，微言足搜徵。
至治癸亥八月望日同虞伯生马伯庸过枪竿岭马上联句
作者：袁桷
朝代：元

有岭名枪竿，其上若栈阁。白云乱石齿，青峰转帘脚。积冰太古阴，出矿无底壑。马饮沆瀣泉，鹰荡扶摇幕。辙迹委垂绅，人声发虚橐。舄飞接鸟背，羽没疑虎鞟。雾松秋发长，霜果春颊薄。升樵不知疲，独往端有愕。兢兢矛头淅，扤扤井口索。凝睇见日观，引手探月廓。南下眇尘海，北广终沙漠。金桥群仙迎，玉幢百神凿。禽鸣蜀帝魂，铁铸石郎错。钩钤挂阑干，搀抢敛锋锷。属车建前旄，驰道徇严柝。载道三人行，弭节半途却。
舟中得功远琼花露戏成三绝
作者：袁桷
朝代：元

琼花瑞露十分清，客里相看眼倍明。自是江南春色好，错教骑马到京城。平生嗜酒不殢饮，最忆停杯微醉时。花下盈盈似相待，莫教春倒最浓枝。繁禧观里花如雪，留取清阴待我来。应有真真花底坐，生香一曲舞三台。
舟中得功远琼花露戏成三绝·其一
作者：袁桷
朝代：元

琼花瑞露十分清，客里相看眼倍明。自是江南春色好，错教骑马到京城。
舟中得功远琼花露戏成三绝·其三
作者：袁桷
朝代：元

繁禧观里花如雪，留取清阴待我来。应有真真花底坐，生香一曲舞三台。
舟中得功远琼花露戏成三绝·其二
作者：袁桷
朝代：元

平生嗜酒不殢饮，最忆停杯微醉时。花下盈盈似相待，莫教春倒最浓枝。
舟中杂书五首
作者：袁桷
朝代：元

野色连云白，春声引树清。游鱼新浪急，归鸟片帆轻。晓梦三千里，风餐第几程。萍蓬元未稳，徙倚问天明。挂席疏星外，停舟独柳边。团团风始阵，怗怗月初弦。陇曲沙成雪，吴歌水拍天。行藏有如此，把卷独悠然。春睡元无著，乡心比酒醲。飞花空有意，小雨不成容。独树疑新堠，群鸦似乱峰。艰难怜浩荡，散发遂初慵。河落浑无底，飘零总客尘。春洲芦雁少，晓户柘蚕匀。京洛饶丰稔，江湖乐贱贫。低徊吾不恨，应有故山筠。桑柘斜阳道，天然锦绣机。云容催溽暑，花片忆春霏。水落新鱼瘦，风清宿麦肥。归程时屈指，重午试生衣。
舟中杂书五首·其一
作者：袁桷
朝代：元

野色连云白，春声引树清。游鱼新浪急，归鸟片帆轻。晓梦三千里，风餐第几程。萍蓬元未稳，徙倚问天明。
舟中杂书五首·其三
作者：袁桷
朝代：元

春睡元无著，乡心比酒醲。飞花空有意，小雨不成容。独树疑新堠，群鸦似乱峰。艰难怜浩荡，散发遂初慵。
舟中杂书五首·其二
作者：袁桷
朝代：元

挂席疏星外，停舟独柳边。团团风始阵，怗怗月初弦。陇曲沙成雪，吴歌水拍天。行藏有如此，把卷独悠然。
舟中杂书五首·其五
作者：袁桷
朝代：元

桑柘斜阳道，天然锦绣机。云容催溽暑，花片忆春霏。水落新鱼瘦，风清宿麦肥。归程时屈指，重午试生衣。
舟中杂书五首·其四
作者：袁桷
朝代：元

河落浑无底，飘零总客尘。春洲芦雁少，晓户柘蚕匀。京洛饶丰稔，江湖乐贱贫。低徊吾不恨，应有故山筠。
舟中杂咏十首
作者：袁桷
朝代：元

好花避车尘，飞入黄河洗。河流政茫茫，一去不得底。纳污有至道，胡为爱清泚。念兹物理深，玄籥从此启。飞雁翔南云，辟就端有得。旧年春风归，雪花大如席。阴阳眇难窥，造物司其职。慎勿事炎凉，来往任行役。道逢射生船，有鹤驯且臞。青丝闭其目，病翼寒萧疏。皋禽九天来，此岂真吾徒。独怜羽毛似，盘桓为长吁。家奴拾枯草，走兔来相亲。生来不识兔，却立惊其神。行人笑彼拙，归来始嚬呻。乃知特幸脱，未信吾奴仁。白苇生寒沙，残花摇敝帚。燕都百万家，借尔作薪槱。物微生最下，功用乃堪取。大胜桃李花，矜矜斗妍丑。清夜视北斗，正色摇我前。乃知中州殊，譊譊浪谈天。召公化南国，美教来自燕。乾坤傥一致，地气何由偏。纸鸢帖晴空，飞轮走盘线。东风恣昂藏，得意随手转。攀云政相喜，堕地忽复怨。儿童岂知此，得失终恋恋。恶马少驾车，驽马多驾船。驾船勿戚戚，驾车何翩翩。渠命有通塞，谁能别媸妍？君看盐车下，泪陨如奔泉。春菘种北土，三年变蔓菁。一为居养移，自觉颜无情。南山植松苗，深根定生苓。千年化瑿魄，岂比春菘荣。鸬鹚漾晴空，意态极楚楚。翻风苍雪回，转日烂银舞。盘旋傲孤鸿，清远敌凡羽。须臾下鱼陂，愧我觉疾去。
舟中杂咏十首·其一
作者：袁桷
朝代：元

好花避车尘，飞入黄河洗。河流政茫茫，一去不得底。纳污有至道，胡为爱清泚。念兹物理深，玄籥从此启。
舟中杂咏十首·其七
作者：袁桷
朝代：元

纸鸢帖晴空，飞轮走盘线。东风恣昂藏，得意随手转。攀云政相喜，堕地忽复怨。儿童岂知此，得失终恋恋。
舟中杂咏十首·其三
作者：袁桷
朝代：元

道逢射生船，有鹤驯且臞。青丝闭其目，病翼寒萧疏。皋禽九天来，此岂真吾徒。独怜羽毛似，盘桓为长吁。
舟中杂咏十首·其九
作者：袁桷
朝代：元

春菘种北土，三年变蔓菁。一为居养移，自觉颜无情。南山植松苗，深根定生苓。千年化瑿魄，岂比春菘荣。
舟中杂咏十首·其二
作者：袁桷
朝代：元

飞雁翔南云，辟就端有得。旧年春风归，雪花大如席。阴阳眇难窥，造物司其职。慎勿事炎凉，来往任行役。
舟中杂咏十首·其五
作者：袁桷
朝代：元

白苇生寒沙，残花摇敝帚。燕都百万家，借尔作薪槱。物微生最下，功用乃堪取。大胜桃李花，矜矜斗妍丑。
舟中杂咏十首·其八
作者：袁桷
朝代：元

恶马少驾车，驽马多驾船。驾船勿戚戚，驾车何翩翩。渠命有通塞，谁能别媸妍？君看盐车下，泪陨如奔泉。
舟中杂咏十首·其六
作者：袁桷
朝代：元

清夜视北斗，正色摇我前。乃知中州殊，譊譊浪谈天。召公化南国，美教来自燕。乾坤傥一致，地气何由偏。
舟中杂咏十首·其十
作者：袁桷
朝代：元

鸬鹚漾晴空，意态极楚楚。翻风苍雪回，转日烂银舞。盘旋傲孤鸿，清远敌凡羽。须臾下鱼陂，愧我觉疾去。
舟中杂咏十首·其四
作者：袁桷
朝代：元

家奴拾枯草，走兔来相亲。生来不识兔，却立惊其神。行人笑彼拙，归来始嚬呻。乃知特幸脱，未信吾奴仁。
芳思亭
作者：袁桷
朝代：元

侃侃尚书公，投绂理泉石。五堂适寒暑，十亭送昕夕。琼英玄圃秀，美荫嘉树碧。修廊不受雨，来往随履舄。红云涨方塘，丹霞耀翠席。嘉鱼黄金掌，瞥见眇莫测。辛勤三十年，深逝晦朝迹。遗训示子孙，树艺比其德。浮云变须臾，百幻倏消蚀。空馀郑公庄，耕稼给衣食。缅彼行乐时，种植各有职。以兹一亩园，髣像见畴昔。幽葩与群卉，生意日不息。朝阳漱灵根，三咽妙紬绎。旷怀事幽赏，逝矣躬六籍。
葛仙翁移居图
作者：袁桷
朝代：元

翁媪相携入翠微，转头犹有可怜儿。丹砂不是神仙药，勾漏归来鬓已丝。
董生噩上人以叔载韵见贻再次韵·其一
作者：袁桷
朝代：元
体裁：古风

关河一辙迹，耿耿明大江。五方各异俗，中州诚骏厖。吾欲上帝阍，帝阍不敢撞。终然返初服，养佚归海邦。
董生噩上人以叔载韵见贻再次韵·其三
作者：袁桷
朝代：元
体裁：古风

噩师禅林秀，宛在诸天阁。当其调护时，危石系朽索。作赋极剪裁，众物各有托。氤氲荆山玉，洋洋咸池乐。
董生噩上人以叔载韵见贻再次韵·其二
作者：袁桷
朝代：元
体裁：古风

靴帽成戚施，逆耳风其喈。昂然望南山，爱彼日夕佳。朝来何所见，万马盈天街。所以巢居子，终然养澄怀。
董生噩上人以叔载韵见贻再次韵·其五
作者：袁桷
朝代：元
体裁：古风

吾师深宁翁，屹屹太华高。佳□时一游，不使凡羽翱。方壶贮神药，变为五色膏。服之生羽翰，陋彼东方桃。
董生噩上人以叔载韵见贻再次韵·其六
作者：袁桷
朝代：元
体裁：古风

少壮忽自摧，振容上词场。鹈膏淬寒锋，谈笑摩坚疆。藉以杂纤罗，贮以白玉堂。辱赠莫知报，因之结中肠。
董生噩上人以叔载韵见贻再次韵·其四
作者：袁桷
朝代：元
体裁：古风

玄圃有琪树，不使枝叶繁。譬彼绩学人，芟芜养天根。岁暮雪霜至，铜柯生晏温。一为梁栋才，落落县金门。
蒋商卿叙其先人客金陵与先子事契末章复以见属次韵
作者：袁桷
朝代：元

堂堂金陵州，草草石台路。羽书急星驰，锋车却金错。飞雪古戍基，积雪寒沙步。我舟欲轻行，我马何局顾。乃翁入门初，此夕倾盖故。寒暄谢浮语，信宿陈薄具。兹年心尚孩，维时岁云暮。艰虞脱九死，邂逅欣再遇。贞姿固青松，雅曲废朱鹭。二老古先民，百岁等童孺。微疴隔音容，钜痛割心腑。孤根擢遗肄，淳鷇悲弱羽。缅怀青毡旧，力守韦编素。伊优笑侏儒，呫哔陋章句。珥貂匪七叶，插架同四库。谈空齐谐虚，守朴燕说固。芳林极荟蔚，溟海穷混濩。乃知山中云，政异岩下趣。心声要成律，易象那可注。群贤凛无几，馀子兢自数。爱君思如泉，爱君美如瓠。愿为汪汪深，勿作翕翕附。巨构千础承，珍裘百狐聚。混世同餔糟，劳生已尝醋。整冠俨初服，拂衣谢纷务。沟断宁绘牺，户枢讵为蠹。情深尽倾倒，醉剧多谬误。忘机绝矜絜，落笔化尘腐。水深嘉鱼潜，云重樛木怒。翩翩林间鹤，栖栖井中鲋。飘零记畴昔，慷慨合和煦。辱赠难与酬，临风复成赋。
薛涛笺二首
作者：袁桷
朝代：元

蜀王宫树雪初消，银管填青点点描。可是春山留不住，子规声断促归朝。十样蛮笺起薛涛，黄筌禽鸟赵昌桃。浣花旧事何人记？万劫春风燐火高。
薛涛笺二首·其一
作者：袁桷
朝代：元

蜀王宫树雪初消，银管填青点点描。可是春山留不住，子规声断促归朝。
薛涛笺二首·其二
作者：袁桷
朝代：元

十样蛮笺起薛涛，黄筌禽鸟赵昌桃。浣花旧事何人记？万劫春风燐火高。
行路难二首
作者：袁桷
朝代：元

桑乾岭上十八盘，赫日东出红团团。回首平田树如发，北去沙石何弥漫。青帘高低知客倦，劝汝一杯下前坂。马蹄护铁声琮琤，帖石朱阑列危栈。度岭林昏泊官驿，冰涌虚泥踰五尺。马行犹知泥浅深，重车没踝路莫寻。敝裘蒙茸苏季子，两足重趼行不已。一朝佩印何累累，列鼎腥膻夸国士。班生远出玉门关，被甲夜度随黄间。飞沙击面燕颔失，晚望落日思生还。书生守株灯火勤，终岁不通南北邻。一朝安车入关内，老不能言愿求退。
行路难二首·其一
作者：袁桷
朝代：元

桑乾岭上十八盘，赫日东出红团团。回首平田树如发，北去沙石何弥漫。青帘高低知客倦，劝汝一杯下前坂。马蹄护铁声琮琤，帖石朱阑列危栈。度岭林昏泊官驿，冰涌虚泥踰五尺。马行犹知泥浅深，重车没踝路莫寻。
行路难二首·其二
作者：袁桷
朝代：元

敝裘蒙茸苏季子，两足重趼行不已。一朝佩印何累累，列鼎腥膻夸国士。班生远出玉门关，被甲夜度随黄间。飞沙击面燕颔失，晚望落日思生还。书生守株灯火勤，终岁不通南北邻。一朝安车入关内，老不能言愿求退。
装马曲
作者：袁桷
朝代：元

綵丝络头百宝装，猩血入缨火齐光。锡铃交驱入风转，东西夹翼双龙冈。伏日翠裘不知重，珠帽齐肩颤金凤。绛阙葱昽旭日初，逐电回飙斗光动。宝刀羽箭鸣玲珑，雁翅却立朝重瞳。沈沈棕殿云五色，法曲初奏歌薰风。酮官庭前列千斛，万瓮蒲萄凝紫玉。驼峰熊掌翠釜珍，碧实冰盘行陆续。须臾玉卮黄帕覆，宝训传宣争俯首。黑河夜渡辛苦多，画戟雕闳总勋旧。龙媒嘶风日将暮，宛转琵琶前起舞。鸣鞭静跸宫门闭，长跪齐声呼万岁。
西湖空濛图
作者：袁桷
朝代：元

旧隐湖山笔底收，相从京洛意中游。昏昏车马飞花雨，寂寂钟鱼落叶秋。千古登临翻昨梦，百年歌舞漾清愁。何当化鹤看沧海，不用呼猿吸涧流。
观物
作者：袁桷
朝代：元

黄河不信从天下，济水那知有伏流。自古乾坤合神化，空将简牍费冥搜。张华博物身终死，邹衍谈天舌竟休。我亦从今销绮语，春风碧眼玩沙鸥。
观真文忠公画像
作者：袁桷
朝代：元

群贤辅绝学，嵯峨武夷峰。荧荧方瞳光，汲汲汗简中。缅怀文明初，苍佩极匪躬。执笔侍玉署，妙语工弥缝。飞尘变苍狗，潜渊閟游龙。空馀经济心，劳徕饥飞鸿。浊水投神胶，扬清乃奇功。乔松不并世，寒飙转秋蓬。生世我已后，正绪遗颛蒙。惕然拜公像，斯道非终穷。
观閒閒斋红梅次苏公姿字韵二首
作者：袁桷
朝代：元

腊底飞霙瑞已迟，天将绛雪报清时。施朱可是良工手，补衮端归大雅姿。溜溜温泉传赐浴，斑斑辱井愧沦肌。闭门已觉寒如许，回首江南竹外枝。云閤香温睡觉迟，不堪残角晓钟时。玉妃琼屑难为从，青女铅华敢弄姿。可怪鲛绡能幻色，谁将猩血解填肌。团团似就回文锦，薄暮凝愁下翠枝。
观閒閒斋红梅次苏公姿字韵二首·其一
作者：袁桷
朝代：元

腊底飞霙瑞已迟，天将绛雪报清时。施朱可是良工手，补衮端归大雅姿。溜溜温泉传赐浴，斑斑辱井愧沦肌。闭门已觉寒如许，回首江南竹外枝。
观閒閒斋红梅次苏公姿字韵二首·其二
作者：袁桷
朝代：元

云閤香温睡觉迟，不堪残角晓钟时。玉妃琼屑难为从，青女铅华敢弄姿。可怪鲛绡能幻色，谁将猩血解填肌。团团似就回文锦，薄暮凝愁下翠枝。
观閒閒斋红梅次苏公姿字韵二首昌上人游京师欲言禅林弊事甫入国门若使之去者昌余里人幼岁留吴东郡遗老及颖秀自异者多处其地以予所识闻若承天了天平恩穹窿林开元茂皆可依止遂各一诗以问讯虎丘永从游尤久闻其谢世末为一章以悼六首·其一
作者：袁桷
朝代：元
体裁：七言律诗

人说江湖少旧僧，悬崖高挂一枝藤。采苓欲取千年魄，击石曾烹六月冰。天上星辰端历历，胸中楼阁自层层。相逢止说前朝事，知是松源第四灯。
视草堂岁久倾圮述怀
作者：袁桷
朝代：元

视草堂前草木青，微臣三入鬓星星。坏墙雨透蜗生角，旧灶泥深菌露钉。深恐雨钟催晓箭，独听寒殿响风铃。堂堂诸老冰澌尽，病叟应归种茯苓。
谢王参议送练春红二枝
作者：袁桷
朝代：元
体裁：古风

玉堂老仙玩幽独，闭户无人似初溽。倚阑岸帻领孤芳，蔌蔌轻红冠群绿。化工有意卑凡卉，积李崇桃空眩目。争先斗巧等堪怜，已向东风尽驱逐。此花清妍净如洗，收拾馀春傲荣辱。何郎汤饼徒试妆，太真温泉空赐浴。天然生色铸真态，亭午低头睡初足。谁言花后最奇绝，我怪酪奴能污触。嫣然一笑奉清欢，莫把金尊歌别鹄。并刀妙剪骈头来，珠露淋漓袖新蹙。似嫌凡子多京尘，却恨高人付流俗。微风澹荡新雨生，强拭愁容吐残馥。拟将色笔写清意，绮语非工那忍渎。徘徊中庭月过半，翠袖娟娟泣寒玉。
谢王参议送练春红二枝
作者：袁桷
朝代：元

玉堂老仙玩幽独，闭户无人似初溽。倚阑岸帻领孤芳，蔌蔌轻红冠群绿。化工有意卑凡卉，积李崇桃空眩目。争先斗巧等堪怜，已向东风尽驱逐。此花清妍净如洗，收拾馀春傲荣辱。何郎汤饼徒试妆，太真温泉空赐浴。天然生色铸真态，亭午低头睡初足。谁言花后最奇绝？我怪酪奴能污触。嫣然一笑奉清欢，莫把金尊歌别鹄。并刀妙剪骈头来，珠露淋漓袖新蹙。似嫌凡子多京尘，却恨高人付流俗。微风澹荡新雨生，强拭愁容吐残馥。拟将色笔写清意，绮语非工那忍渎。徘徊中庭月过半，翠袖娟娟泣寒玉。
赋金华方君双鱼研
作者：袁桷
朝代：元

海上鳒鱼双鬣红，振鬣直上嫦娥宫。似嫌嫦娥太孤绝，耿耿冰雪难为容。须臾海枯不可下，骈头跃入空岩罅。翠藤交络石谼深，太古风雷催变化。得意相忘睡酣熟，开眼重光弄蛾绿。跳银破练何足奇，共饱云腴作寒玉。良工感此同死生，冥搜巧琢存其形。世人翕霍漫刎颈，对此三挹颜为赪。玄英闻孙古侠士，脱粟论交倾意气。朅来风雨泊江干，拂拭双鱼落清泪。平生谢子金石交，诗魂寂历飘黄茆。此中濡毫作新志，免与俗子同讥嘲。
赠张玉田
作者：袁桷
朝代：元

将军金甲明如日，勒马桥边清警跸。淮壖彻卫羽书沈，置酒行宫功第一。弹冠熊轼填高门，英英玉照称闻孙。百年文物意未尽，玉田公子尤超群。紫箫吹残江水立，野雉惊尘暗原隰。夜攀雪柳踏河冰，竟上燕台论得失。丈夫未遇空远游，秋风淅沥销征裘。翩然骑鹤归海上，一笑相问誇绸缪。两曜奔飞互朝夕，璇府森芒蠡莫测。要须画纸为君听，落笔雌黄期破的。壶中白日常高悬，道逢落笔呼醉眠。清歌停云意惨澹，倚声更度飞龙篇。
赠瑛上人住洞林
作者：袁桷
朝代：元

托钵千岩里，松花冻未开。哀猿依讲席，饥鸟下生台。潭影留云定，钟声送月回。山中太古雪，为寄一瓢来。
赵昌荷花
作者：袁桷
朝代：元

我家东湖三百顷，瑞锦纵横绿云凝。森森晓气天香飞，星斗光沈水花净。远如婴儿脱文褓，近若胎仙临玉镜。琼杯欲侧雨丝垂，金掌初调露珠定。尽将机心付鸥鹭，小雨轻烟穿短艇。京尘乌帽二十年，梦入沧洲寄清兴。赵生画意不画格，浅粉轻砂养真性。韬精敛容羞自陈，三沐无言月华靓。迩来冯于号能事，老嫩风晴毫发證。玄黄已辨神俊枯，逐影之人道中病。高堂视此青琉璃，香色俱忘保清静。
越船行
作者：袁桷
朝代：元

越船十丈青如螺，小船一丈如飞梭。平生不识漂泊苦，旬日此地还经过。三江潮来日初晚，九堰雨悭河未满。当时却解傍朱门，醉眼看天话长短。年来官府催发纲，经月辛苦鬓已霜。布裘漫作解貂具，入门意气犹猖狂。自古鱼鲑厌明越，明日今朝莫论说。买鱼沽酒不计钱，被发江头傲明月。劝君莫作越船妇，一去家中有门户。沙上摊钱输不归，却向邻船荡双橹。
车行二十八韵
作者：袁桷
朝代：元

乘车古云贵，此意昔空羡。河流露枯沙，桑本接晴甸。大车蓬蓬前，小车辚辚殿。高原缩先登，却立骇所见。隆如龟戴壳，缚如蚕裹茧。效驾何昂昂，帖耳复恋恋。高冈互回伏，远树时隐见。禅趺恣掀簸，尸寝作瞑眩。初疑肝胆倾，渐觉手足颤。两耳传鸣雷，双眸瞥飞电。萦回蚁旋磨，局促虫负版。气奔惊七还，心呕复三咽。地轴从此翻，日轮肯同转。轩鞫怒交撞，戚速急欲战。马悲望云嘶，牛走见月喘。恶箠恣调伏，詈语极鄙贱。中宵不知劳，亭午辄告倦。揩摩髀消肉，舍弃足成趼。薾惭朝飧薄，重胜春酲湎。土雾散游丝，沙尘起飞面。咫尺方欲离，顷刻已莫辨。素衣缁渐化，玄发白新变。人言道途苦，我意舟楫便。雍容渐追昔，丽缛时想缅。软轮贵尊贤，下足表置传。曳柴清时羞，高盖群牧选。况兹轨辙同，及此寰宇遍。诗成记劳勷，旅次时慰唁。
过扬州忆昔四首
作者：袁桷
朝代：元

汉东之国古随州，一老昂藏死即休。黑发虎头真骨相，青春麈尾斗风流。人言谢傅为朝镇，谁信钟仪作楚囚。浩荡乾坤纳今古，好将汗简写千秋。空遗蒸壤白如银，不见当年指画因。高视汉庭无出右，清谈洛学竟成真。极知羽扇为痴具，更恨乌衣是偶人。六合车书端有意，百年荆棘已生春。萧萧冻雨湿旌旄，犹著殷红旧战袍。金盌昔闻归马埒，牙牌谁肯信龙韬？楼头换箭鼓声急，堂上传杯歌韵高。到底奸雄有真态，木绵庵畔鬼车号。四城赋拟张衡丽，十鉴书同贾谊哀。腹里春秋纳云梦，案头今古起风雷。青山不受折腰辱，白眼岂知徒步回。舟泊城南更回首，寒风吹泪下天台。
过扬州忆昔四首·其一
作者：袁桷
朝代：元

汉东之国古随州，一老昂藏死即休。黑发虎头真骨相，青春麈尾斗风流。人言谢傅为朝镇，谁信钟仪作楚囚。浩荡乾坤纳今古，好将汗简写千秋。
过扬州忆昔四首·其三
作者：袁桷
朝代：元

萧萧冻雨湿旌旄，犹著殷红旧战袍。金盌昔闻归马埒，牙牌谁肯信龙韬？楼头换箭鼓声急，堂上传杯歌韵高。到底奸雄有真态，木绵庵畔鬼车号。
过扬州忆昔四首·其三
作者：袁桷
朝代：元
体裁：七言律诗

萧萧冻雨湿旌旄，犹著殷红旧战袍。金碗昔闻归马埒，牙牌谁肯信龙韬？楼头换箭鼓声急，堂上传杯歌韵高。到底奸雄有真态，木绵庵畔鬼车号。
过扬州忆昔四首·其二
作者：袁桷
朝代：元

空遗蒸壤白如银，不见当年指画因。高视汉庭无出右，清谈洛学竟成真。极知羽扇为痴具，更恨乌衣是偶人。六合车书端有意，百年荆棘已生春。
过扬州忆昔四首·其四
作者：袁桷
朝代：元

四城赋拟张衡丽，十鉴书同贾谊哀。腹里春秋纳云梦，案头今古起风雷。青山不受折腰辱，白眼岂知徒步回。舟泊城南更回首，寒风吹泪下天台。
过高邮湖
作者：袁桷
朝代：元

七十二湖春浪浓，风力剪霰跳玲珑。参差冻柳皂纛重，伛首俟命朝珠宫。淮南田父身龙钟，灼龟沥酒占年丰。旧秋积水挟丰隆，长鱼扬鬐蒲荡中。桑颠高下凄冥鸿，黑禾生耳随飞蓬。瓢囊扶携出城东，至治天子达四聪。诏书宽大蠲民农，秀麦菶菶翠织茸。赫日出海扶桑红，岁熟于酉年相逢。击壤鼓腹歌时雍，展牲美报湖神功。
送世茂许省椽归武昌·其一
作者：袁桷
朝代：元
体裁：古风

岷江下奔流，日夜东南趍。艰虞六十载，蜀客无完居。纤脩挂晴练，五老为之庐。招彼素人心，苍翠垂流珠。峨峨银台公，怀宝耿不摅。青桐濯孙枝，下此佳凤雏。绚烂五色翼，披霞表亨衢。清者冥鸿远，逸兴苍鹰俱。食竹恋苦志，餐风养真腴。誓将八极周，览得为贞符。岁月谅有尽，云端复踌躇。踌躇固吾事，荏苒悲征途。
送世茂许省椽归武昌·其二
作者：袁桷
朝代：元
体裁：古风

苍莽鹦鹉洲，日没枫叶赤。昂昂处士恨，蔓草化为碧。之士轻且儇，之人何急窄。至今千处下，投笔五锋镝。银城大古雪，俛仰一消释。雍容诗书郎，浩气烈金石。徘徊登临意，寒波净如席。相逢各万里，未契沦夙昔。咿嚘语未罄，征雁起瞑色。凄凉衣冠聚，山海穷毕弋。翳翳桑榆老，人物渺可识。停骖望前坡，去马记初驿。
送乐德敬甘肃儒学提举
作者：袁桷
朝代：元

磅礴坤舆总帝图，手提文印化沮渠。旋宫更问《凉州》谱，尚右时通梵国书。枸杞夜号端入驿，蒲萄秋落易盈车。飞沙斜日频回首，归雁相迎亦惘如。
送华山隐者
作者：袁桷
朝代：元
体裁：七言律诗

黑发祠官佩水苍，万松深处响琳琅。黄柑有法能为酒，紫术无饥可代粮。唤鹤舞空山月冷，檄龙吹雨海风凉。瑶池欲问长生诀，碧涧研珠写绿章。
送危功远
作者：袁桷
朝代：元

居庸关外雪模糊，簇骑分明似画图。犹有深春后归雁，见君曾宿洞庭湖。
送友教授闽中
作者：袁桷
朝代：元
体裁：古风

蔚蔚太古树，丛生散琅玕。盛时炳阳德，寥落欻岁寒。天风西北来，东海繁层澜。芳朽各有性，盛衰讵无端。贸贸冰上屦，黯黯尘中冠。宿志不得酬，奋飞辑其翰。伊南蹇一士，羁鸿河之干。手持大雅篇，八音佐王官。墙阴卧朝日，薄饭不满盘。邂逅喜我同，金石生肺肝。出处非故意，低佪耿相看。闽山渺云海，东望通三韩。居夷圣有在，取琴为君弹。
送孙道士归杭
作者：袁桷
朝代：元

送雁南飞十五年，朔风吹雪上华颠。梨花的的疑蝴蝶，燕子深深似杜鹃。东野先生愁外句，西湖处士梦中缘。抱琴独去知无奈，一棹春江水拍天。
送巨德新四川省郎中
作者：袁桷
朝代：元

退食公庭日未西，浣溪清雨换障泥。筹边旧式传铜马，吊古新诗问石犀。荔子绿阴鹦鹉过，杏花红影秭归啼。遨头雅集须频领，不惜郫筒取次携。
送文子方著作受文趾使于武昌二十韵
作者：袁桷
朝代：元
体裁：五言排律

万里蛮陬贡，清秋督使驰。乘车专述命，受币听陈辞。紫舌音声狡，雕题聚俗滋。玉门心愈逊，铜柱约难移。江汉尊南服，星辰拱太仪。趋庭输齿革，授馆列膏脂。私觌情钩隐，公言理折疵。弹丸空有险，束矢定无疑。桂蠹消烦溽，蓍龟审事宜。要荒工跌宕，保障慎羁縻。鹦鹉寒汀远，蒹葭晚岸欹。壮游诗句豁，古戍角声悲。月矗珠帘正，山低翠浪欺。班超空耿耿，陆贾政怡怡。楚水愁肠结，衡峰望眼眵。过门王事急，去鲁驿程迟。缅想垂衣治，深求补衮资。大夫谋可利，小客礼须持。谕蜀徒烦檄，平南漫拟碑。伫看王会传，端假使臣为。
送曾编修同王继学联句
作者：袁桷
朝代：元

奇鹤慕南云，俊鹘欣北雪。行藏龟左顾，去住坂九折。纂书墨兵从，拟制铜史挈。佩委松籁回，冠峨星光彻。砖花窥日轮，井藻旋风铁。归思红叶高，家忧紫荆裂。晨装发五两，夕祖谢驷驖。沙明石痕瘦，川远桅影列。吴歌导鸥舞，楚制惨鹑结。汀葭青女临，岸橘黄人揭。组练危瀑悬，箫磬古滩咽。诗笺江神幻，目送山君别。炯炯雁集洲，挺挺鹳鸣垤。贾帆鱼贯直，僧屐鹭飞灭。前坡指迎帽，旧墓拜表碣。明知绍世谱，讵肯逐宦辙。儿孤文襁昏，女乳粉钿涅。深思振鸰原，后胤超凤穴。过都块非历，去鲁淅岂接。歌骊念暌违，瞻蟾数盈缺。
送浦如渊辞官南归
作者：袁桷
朝代：元

厌听朝鸡拥被吟，吴船水滑碧千寻。平洲种橘清霜重，小墅栽花绿雾深。瞿鹊真能谈孟浪，鸱夷端自爱浮湛。因君摇荡还家思，烛影秋房恨不禁。
送王继学修撰马伯庸应奉分院上都二首
作者：袁桷
朝代：元

玉京高处雪流脂，连插鸡翘绿鬓垂。蹀躞有泥歌独漉，琵琶无梦说相思。黑河旧乐催填谱，白海名花拟进词。羽猎上林俱罢赋，卿云何以报明时。浅坡平叠碛漫漫，拂岭青帘罨画看。毡屋起营羊胛熟，土房催顿马通乾。挏官走驿传金椀，冰正分奁贮玉盘。莫上乡台望南北，白云微处是枪竿。
送王继学修撰马伯庸应奉分院上都二首·其一
作者：袁桷
朝代：元

玉京高处雪流脂，连插鸡翘绿鬓垂。蹀躞有泥歌独漉，琵琶无梦说相思。黑河旧乐催填谱，白海名花拟进词。羽猎上林俱罢赋，卿云何以报明时。
送王继学修撰马伯庸应奉分院上都二首·其二
作者：袁桷
朝代：元

浅坡平叠碛漫漫，拂岭青帘罨画看。毡屋起营羊胛熟，土房催顿马通乾。挏官走驿传金椀，冰正分奁贮玉盘。莫上乡台望南北，白云微处是枪竿。
送王继学修撰马伯庸应奉分院上都二首·其二
作者：袁桷
朝代：元
体裁：七言律诗

浅坡平叠碛漫漫，拂岭青帘罨画看。毡屋起营羊胛熟，土房催顿马通乾。挏官走驿传金碗，冰正分奁贮玉盘。莫上乡台望南北，白云微处是枪竿。
送苏子宁赴岭北行省和林郎中韵·其一
作者：袁桷
朝代：元
体裁：五言律诗

貂帽护寒沙，冰天阅岁华。断溪驼听水，密雪犬行车。云尽难寻雁，春深未识花。昔人奇绝处，八月解乘槎。
送苏子宁赴岭北行省和林郎中韵·其二
作者：袁桷
朝代：元
体裁：五言律诗

往岁经游地，寒芜碧燐深。云开山后阵，水咽陇头吟。雪白毡房重，天清羽檄沉。重华新雨露，悲喜候车音。
送薛玄卿归吴予时有上京之行
作者：袁桷
朝代：元

飘飘江海游，渺渺关河役。燕鸿有相避，客子无定迹。南山火云高，北山雪新白。想此六月时，相顾各动色。堠傍青松树，上有双鹄翼。爱君慎舟楫，戒我专寝食。扰扰行路难，风花乱如棘。
送虞伯生降香还蜀省墓二首
作者：袁桷
朝代：元

玉雪祠官貂帽低，笑乘飞雁上天梯。宝幡绣重团金粟，钿合香严印紫泥。官馔每供千岁鹿，驿程深听五更鸡。流沙可是河源地，摇首扬鞭更欲西。丞相坟前双阙摧，泉声隐隐柏崔嵬。金牛已向秦中去，铜马空传渭上来。丛竹雨留银烛泪，落花风飏楮钱灰。百年华表尘千劫，闻道曾孙始一回。
送虞伯生降香还蜀省墓二首·其一
作者：袁桷
朝代：元

玉雪祠官貂帽低，笑乘飞雁上天梯。宝幡绣重团金粟，钿合香严印紫泥。官馔每供千岁鹿，驿程深听五更鸡。流沙可是河源地，摇首扬鞭更欲西。
送虞伯生降香还蜀省墓二首·其二
作者：袁桷
朝代：元

丞相坟前双阙摧，泉声隐隐柏崔嵬。金牛已向秦中去，铜马空传渭上来。丛竹雨留银烛泪，落花风飏楮钱灰。百年华表尘千劫，闻道曾孙始一回。
送赵虚一道士降香南海诸名山
作者：袁桷
朝代：元

振策峨眉巅，身轻瞥飞鸟。悬厓饮崩流，侧石穿暗筱。高骞荡心目，每恨所历少。捧香南溟使，绝足腾騕袅。龙渊明玕秀，恍惚百灵皦。乘飙讯八公，挂席招五老。岩光候阴晴，水气变昏晓。神君层峦倚，商祭通杳眇。念昔结空寂，厓广绝登眺。希彼巢居子，寝作止林杪。钟鸣驿吏动，危坐万籁愀。馀龄水赴壑，历块迹电扫。韬精习澄观，俯瞩八纮小。
送邓师禹归龙虎山
作者：袁桷
朝代：元

小帽飞花一寸，轻舟流水三分。落日独归洞口，隔溪短笛犹闻。
送雪窦长老校经回里
作者：袁桷
朝代：元
体裁：七言律诗

翠锁公关叠叠高，坐看明月负金鳌。已将禅板传心印，暂下绳床衣毳袍。圣谛无声机独露，经筌有误目难逃。尘中白发谁消得，归掩山寮听雪涛。
送马伯庸御史奉使河西八首
作者：袁桷
朝代：元

青琐倦迂散，执辔踰关河。黄流何奔倾，积石何嵯峨。承诏抚疲氓，惊乌在林柯。沙场有冻骨，野亩无遗禾。日夕寒云聚，宿燐明岩阿。访俗感素心，因之聆咏歌。咏歌者谁子？被发号天明。妇死不复悲，失儿谁与耕！承平五十载，不识战与争。残雪流银液，我泪同其倾。古云百二险，夸诞生甲兵。孰能转夷途，历劫永清宁。清宁阐文运，览彼古帝都。秦声激豪宕，洛咏夸敷腴。邙山何累累，下有白玉趺。感彼秉笔人，百金尽其谀。死者已寂历，兹文亦模糊。伟哉龙门生，悲愤有遗书。遗书纪河源，荒忽不可识。君行河之西，春雪深五尺。茫茫贺兰山，抽矢石为镝。坐阅三姓王，圣代始敛色。沙羊护毡房，名驼候土驿。观风惨无俦，云端羡飞翼。飞翼西北来，遗我书赫蹄。中有陈情词，复怜双雏啼。野旷川无梁，积荒气候凄。鸡鸣葡萄根，虎啸苜蓿畦。清霜集素裘，斗戴天益低。顿辔不得上，雪山在其西。其西何寥寥，云有古先生。岩居时一食，委形澹无营。朝日炫丹碧，匪以斤斧成。如何骄荣子，腾拿列层城。驱力超北海，逐影徙南溟。谁能佐玄化，泯默有遗情。遗情在相思，举酒不得起。永念编简功，笃志刊绮靡。倾盖已云旧，知我实知己。送君河之湄，冻柳光薿薿。修途马飞翻，少立尽瞻俟。植德绥令名，眠食慎道里。道里吾何能，托身承明庐。峨冠养深拙，清尘辟修途。驱马李陵台，望乡问长须。长须不能对，吾行益次且。羡君万里道，晴霞起襜褕。天山谅非远，椎牛植枌榆。
送马伯庸御史奉使河西八首·其一
作者：袁桷
朝代：元

青琐倦迂散，执辔踰关河。黄流何奔倾，积石何嵯峨。承诏抚疲氓，惊乌在林柯。沙场有冻骨，野亩无遗禾。日夕寒云聚，宿燐明岩阿。访俗感素心，因之聆咏歌。
送马伯庸御史奉使河西八首·其七
作者：袁桷
朝代：元

遗情在相思，举酒不得起。永念编简功，笃志刊绮靡。倾盖已云旧，知我实知己。送君河之湄，冻柳光薿薿。修途马飞翻，少立尽瞻俟。植德绥令名，眠食慎道里。
送马伯庸御史奉使河西八首·其三
作者：袁桷
朝代：元

清宁阐文运，览彼古帝都。秦声激豪宕，洛咏夸敷腴。邙山何累累，下有白玉趺。感彼秉笔人，百金尽其谀。死者已寂历，兹文亦模糊。伟哉龙门生，悲愤有遗书。
送马伯庸御史奉使河西八首·其二
作者：袁桷
朝代：元
体裁：古风

咏歌者谁子，被发号天明。妇死不复悲，失儿谁与耕！承平五十载，不识战与争。残雪流银液，我泪同其倾。古云百二险，夸诞生甲兵。孰能转夷途，历劫永清宁。
送马伯庸御史奉使河西八首·其二
作者：袁桷
朝代：元

咏歌者谁子？被发号天明。妇死不复悲，失儿谁与耕！承平五十载，不识战与争。残雪流银液，我泪同其倾。古云百二险，夸诞生甲兵。孰能转夷途，历劫永清宁。
送马伯庸御史奉使河西八首·其五
作者：袁桷
朝代：元

飞翼西北来，遗我书赫蹄。中有陈情词，复怜双雏啼。野旷川无梁，积荒气候凄。鸡鸣葡萄根，虎啸苜蓿畦。清霜集素裘，斗戴天益低。顿辔不得上，雪山在其西。
送马伯庸御史奉使河西八首·其八
作者：袁桷
朝代：元

道里吾何能，托身承明庐。峨冠养深拙，清尘辟修途。驱马李陵台，望乡问长须。长须不能对，吾行益次且。羡君万里道，晴霞起襜褕。天山谅非远，椎牛植枌榆。
送马伯庸御史奉使河西八首·其六
作者：袁桷
朝代：元

其西何寥寥，云有古先生。岩居时一食，委形澹无营。朝日炫丹碧，匪以斤斧成。如何骄荣子，腾拿列层城。驱力超北海，逐影徙南溟。谁能佐玄化，泯默有遗情。
送马伯庸御史奉使河西八首·其四
作者：袁桷
朝代：元

遗书纪河源，荒忽不可识。君行河之西，春雪深五尺。茫茫贺兰山，抽矢石为镝。坐阅三姓王，圣代始敛色。沙羊护毡房，名驼候土驿。观风惨无俦，云端羡飞翼。
金主画孟浩然骑驴图
作者：袁桷
朝代：元

生前明主已遭嗔，身后君王为写真。家国总缘诗句废，灞陵犹胜蔡州尘。
钱舜举折枝菊
作者：袁桷
朝代：元

醉别南山十五秋，雁声深恨夕阳楼。寒香似写归来梦，背立西风替蝶愁。
集廉园
作者：袁桷
朝代：元

芳菲廉家园，换我尘中春。古树不受采，白云为之宾。中列万宝枝，夭娜瑶池神。背立饮清露，耿耿猩红新。幽蜂集佳吹，炯鹭摇精银。层台团松盖，其下疑有人。奕罢忽仙去，飞花点枰茵。高藤水苍佩，再摘谁为纫？濯缨及吾足，照映须眉真。暝色起孤鸟，寒光荡青蘋。信美非故居，整马来城闉。
雨中度南口
作者：袁桷
朝代：元

山寒绝禽鸟，独闻子规啼。石壁飞雨骤，众木摇凄凄。瘦马蹴乱石，高下齧其蹄。陟巘沮洳深，渐觉所历低。暝色起亭午，土屋流寒泥。须臾过雷声，倏忽生晴霓。水清亦可度，戒仆踰前溪。
静芳亭
作者：袁桷
朝代：元

帘外群山当画屏，白云如水度中庭。松花落径无人扫，失却莓苔一半青。
鞭马图
作者：袁桷
朝代：元

生驹万里意，所向知无前。圉人忌其德，未试先加鞭。要令俯首驯，使我尝相怜。伯乐死已久，此道不复传。驾车困泥途，伏枥老岁年。所用非所养，谁能别蚩妍？画师逐时好，谓尔诚当然。披图重叹嗟，我意何由宣。
题应德茂游吴纪事二绝
作者：袁桷
朝代：元

涧冻冰泉咽，松悬月露清。何人会真趣，细坐与君评。听鹤鸳湖晓，呼猿鹫岭昏。十年南北恨，无语独销魂。
题应德茂游吴纪事二绝·其一
作者：袁桷
朝代：元

涧冻冰泉咽，松悬月露清。何人会真趣，细坐与君评。
题应德茂游吴纪事二绝·其二
作者：袁桷
朝代：元

听鹤鸳湖晓，呼猿鹫岭昏。十年南北恨，无语独销魂。
题湖曲小景
作者：袁桷
朝代：元

流水无言寂寂，落花有意毵毵。往事空馀华屋，倚阑愁绝江南。
题美人图 其一 昭君
作者：袁桷
朝代：元

鬓影愁添塞雪，花枝羞杀宫春。谁道佳人倾国，解从绝域和亲。
题美人图 其三 绿珠
作者：袁桷
朝代：元

金谷烟迷清晓，玉箫春怯馀寒。可恨花钿委地，当时莫倚危阑。
题美人图 其二 班姬
作者：袁桷
朝代：元

望幸眸凝秋水，倚愁眉簇春山。已悟箧中纨扇，须看镜里朱颜。
题美人图 其四 张丽华
作者：袁桷
朝代：元

结绮尘空楼暗，景阳春断钟迟。红叶无言在手，同成井上胭脂。
题美人图·昭君
作者：袁桷
朝代：元

鬓影愁添塞雪，花枝羞杀宫春。谁道佳人倾国，解从绝域和亲。望幸眸凝秋水，倚愁眉簇春山。已悟箧中纨扇，须看镜里朱颜。金谷烟迷清晓，玉箫春怯馀寒。可恨花钿委地，当时莫倚危阑。结绮尘空楼暗，景阳春断钟迟。红叶无言在手，同成井上胭脂。
题芦沟烟雨图
作者：袁桷
朝代：元
体裁：古风

驱马上河梁，圆晕新雨纹。矫首层阙巍，翔鸾散奇氛。倚南双松树，百里风声闻。束发入紫京，去住心如焚。送客釂我觞，我釂不得醺。愿化为黄鹤，朝夕随飞云。上以奉明主，中以承严君。往复三千年，奇龄合氤氲。结袂安期子，启齿歌琼文。
题郝伯常雁足诗
作者：袁桷
朝代：元

深羁孤馆鬓毛斑，猛虎摇鬒障海寰。玉树已歌归逝水，羽书难射隔平山。不须羝乳终回汉，肯学鸡鸣诈度关。一寸蜡丸凭雁寄，明年春尽竟生还。
题高彦敬桑落洲望庐山图
作者：袁桷
朝代：元
体裁：古风

长江亭亭桑落洲，一塔独傲蘋花秋。边声已逐鼙鼓尽，水气欲挟渔榔浮。谪仙骑鲸五柳老，真景变灭随沙鸥。空馀秦筝与羌管，断续不洗琵琶愁。玉堂小窗解苍佩，宴坐得意毫端收。空青点云碧痕湿，方诸取月寒光流。匡庐老人在何许，似觉颔首相迟留。佳峰棱棱铁钩锁，寸树点点铜浮沤。要知翰墨洒清气，俗子政尔劳雕锼。秋泉山人息机事，青眼不与王公酬。高张素壁凛太古，拟跨独鹤还矶头。人生江湖在适意，底用绝俗埋林丘。披图览古重叹息，天际杳霭疑归舟。
题高彦敬桑落洲望庐山图
作者：袁桷
朝代：元

长江亭亭桑落洲，一塔独傲蘋花秋。边声已逐鼙鼓尽，水气欲挟渔榔浮。谪仙骑鲸五柳老，真景变灭随沙鸥。空馀秦筝与羌管，断续不洗琵琶愁。玉堂小窗解苍佩，宴坐得意毫端收。空青点云碧痕湿，方诸取月寒光流。匡庐老人在何许？似觉颔首相迟留。佳峰棱棱铁钩锁，寸树点点铜浮沤。要知翰墨洒清气，俗子政尔劳雕锼。秋泉山人息机事，青眼不与王公酬。高张素壁凛太古，拟跨独鹤还矶头。人生江湖在适意，底用绝俗埋林丘。披图览古重叹息，天际杳霭疑归舟。
饮酒杂诗
作者：袁桷
朝代：元

京师二十载，酒中有深欢。大雨即闭户，朔风尝解鞍。客至辄笑之，是岂宜居官。振容筮神蓍，鸿飞渐于磐。百岁苦世短，万钟非我干。所以东方生，吏隐神益完。阳鸟乘南云，飘飘振奇翮。迫此粱稻谋，居移遂成客。愧我食京尘，誓墓志未获。双峰十丈松，下有千载魄。当年侍蓬瀛，香芸森宝册。高斋集遗编，朱墨犹手泽。战兢愧匪承，永念在行役。弱冠不饮酒，篝灯横玉绳。或云酒中趣，湛湛浮云蒸。弃书试其言，杲若乌轮升。天根转晴雷，坚城为之崩。妙言粲琼屑，逸兴追飞鹰。醉乡傥可居，无功乃真朋。江梅生空林，岁晏美无度。挈身踰朔易，块独此室处。毡房望朝阳，耿耿不得语。雕笼粲珍禽，怅望秦乡树。爰居东门止，盛飨非素茹。临风嗅其英，雅志怀故土。
饮酒杂诗
作者：袁桷
朝代：元
体裁：古风

春至旧疾作，昼眠听禽声。总角耽六籍，万化何纵横。观象太极初，始悟无亏成。环中秘灵根，群动一以贞。吾欲乘彩凤，截篁以为笙。上穷昆崙浑，下探渤澥清。
饮酒杂诗·其一
作者：袁桷
朝代：元

京师二十载，酒中有深欢。大雨即闭户，朔风尝解鞍。客至辄笑之，是岂宜居官。振容筮神蓍，鸿飞渐于磐。百岁苦世短，万钟非我干。所以东方生，吏隐神益完。
饮酒杂诗·其一
作者：袁桷
朝代：元
体裁：古风

夜黑雪初白，高卧益自怡。起看庭前柳，冉冉青春姿。长松在西山，须发流银澌。岂不念岁苦，老壮当固持。事至无独戚，时来讵人为。得酒且深醉，渊明果吾师。
饮酒杂诗·其七
作者：袁桷
朝代：元
体裁：古风

南檐孤竹生，岁暮何青苍。岂不念道里，因之摧雪霜。夷齐卢龙居，胡为乃名扬。入水蛤有文，踰淮枳弥芳。受性谅匪移，临风浮吾觞。
饮酒杂诗·其三
作者：袁桷
朝代：元

弱冠不饮酒，篝灯横玉绳。或云酒中趣，湛湛浮云蒸。弃书试其言，杲若乌轮升。天根转晴雷，坚城为之崩。妙言粲琼屑，逸兴追飞鹰。醉乡傥可居，无功乃真朋。
饮酒杂诗·其三
作者：袁桷
朝代：元
体裁：古风

阳鸟乘南云，飘飘振奇翮。迫此稻粱谋，居移遂成客。愧我食京尘，誓墓志未得。双峰十丈松，下有千岁魄。当年侍蓬瀛，香芸森宝册。高斋集遗编，朱墨犹手泽。战兢愧匪承，永念在行役。
饮酒杂诗·其九
作者：袁桷
朝代：元
体裁：古风

醉中发庄语，烂如锦中花。急急抱芦雁，肃肃投林鸦。欲别意深省，瞑目不复哗。愧彼独醒人，揣摩生咄嗟。下马暮入门，双目含飞沙。醉者忽复悟，振衣正乌纱。
饮酒杂诗·其二
作者：袁桷
朝代：元
体裁：古风

京中二十载，酒中有深欢。大雨即闭户，朔风尝解鞍。客至辄笑之，是岂宜居官。振容筮神蓍，鸿飞渐于磐。百岁苦世短，万钟非我干。所以东方生，吏隐神益完。
饮酒杂诗·其二
作者：袁桷
朝代：元

阳鸟乘南云，飘飘振奇翮。迫此粱稻谋，居移遂成客。愧我食京尘，誓墓志未获。双峰十丈松，下有千载魄。当年侍蓬瀛，香芸森宝册。高斋集遗编，朱墨犹手泽。战兢愧匪承，永念在行役。
饮酒杂诗·其五
作者：袁桷
朝代：元
体裁：古风

少观五岳形，五性各有殊。神州养深知，百灵受驰驱。申申安乐翁，定洛为中居。契孙乃九迁，舜讵平阳都。神京屹金台，五云玉芙渠。始知天经旋，积气为堪舆。
饮酒杂诗·其八
作者：袁桷
朝代：元
体裁：古风

弱冠不饮酒，篝灯横玉绳。或云酒中趣，湛湛浮云蒸。弃书试其言，果若乌轮升。天根转暗雷，坚城为之崩。妙言粲琼屑，逸兴追飞鹰。醉乡倘可居，无功乃真朋。
饮酒杂诗·其六
作者：袁桷
朝代：元
体裁：古风

家邻天台山，云有二子岩。巍峨太古石，纤脩矗云尖。上栖西竺僧，雪色垂须髯。二子与之游，作诗清且严。乳花散素瓷，瀑布飞银帘。醉醒梦见之，谓我何留淹。
饮酒杂诗·其十
作者：袁桷
朝代：元
体裁：古风

江梅生空林，岁晏美无度。挈身踰朔阳，愧独此室处。毡房望朝阳，耿耿不得语。雕笼粲珍禽，怅望秦乡树。爰居东门止，盛飨非素茹。临风嗅其英，雅志怀故土。
饮酒杂诗·其十一
作者：袁桷
朝代：元
体裁：古风

嵯峨白云阡，种松在山腰。散之不盈掬，离离如麦苗。迎阳漱灵津，参差拂云霄。露重碧天净，玄鹤时来巢。俛仰三十年，鬓齿日以彫。寄声谢玄鹤，相期蹑岧峣。
饮酒杂诗·其四
作者：袁桷
朝代：元
体裁：古风

少欲观沧海，下取珊瑚枝。穹龟负奇文，灵鰌扬朱鬐。荡舟不能往，宝气时纷披。有客方壶来，授简云差差。一以参太极，九以师包牺。振衣海神泣，举觞山鬼移。
饮酒杂诗·其四
作者：袁桷
朝代：元

江梅生空林，岁晏美无度。挈身踰朔易，块独此室处。毡房望朝阳，耿耿不得语。雕笼粲珍禽，怅望秦乡树。爰居东门止，盛飨非素茹。临风嗅其英，雅志怀故土。
马伯庸拟李商隐无题次韵四首
作者：袁桷
朝代：元

金缕歌残月堕江，玉颜曾忆侍油幢。象床云重恩专壹，鲸锦波翻赐叠双。春浅正宜毡作幕，夜凉深恨魫为窗。浣纱可是无灵匹，侧足寒溪溅石淙。翠帘匝匝护朱光，千叶宫桃满院香。阆苑有鸾通尺素，灵桥无鹊寄流黄。《上林》赋罢归巴蜀，兴庆词工谪夜郎。不是月中亲度曲，世人那解听《霓裳》。相期来似石城潮，日望晴虹结彩桥。却月眉愁歌渐远，凌波步近意非遥。抽琴有恨回清角，叠袖无尘转《绿腰》。弄玉最怜随凤去，秋来谁与伴吹箫？白发词臣两耳垂，华腴堆吻陋牛医。宫娥引烛催麻日，院吏传更写制时。蜡撚化生秋夕赐，翠标叠胜岁华移。低头欲说唐朝旧，愿侍虚皇进玉卮。
马伯庸拟李商隐无题次韵四首·其一
作者：袁桷
朝代：元

金缕歌残月堕江，玉颜曾忆侍油幢。象床云重恩专壹，鲸锦波翻赐叠双。春浅正宜毡作幕，夜凉深恨魫为窗。浣纱可是无灵匹，侧足寒溪溅石淙。
马伯庸拟李商隐无题次韵四首·其三
作者：袁桷
朝代：元

相期来似石城潮，日望晴虹结彩桥。却月眉愁歌渐远，凌波步近意非遥。抽琴有恨回清角，叠袖无尘转《绿腰》。弄玉最怜随凤去，秋来谁与伴吹箫？
马伯庸拟李商隐无题次韵四首·其二
作者：袁桷
朝代：元

翠帘匝匝护朱光，千叶宫桃满院香。阆苑有鸾通尺素，灵桥无鹊寄流黄。《上林》赋罢归巴蜀，兴庆词工谪夜郎。不是月中亲度曲，世人那解听《霓裳》。
马伯庸拟李商隐无题次韵四首·其四
作者：袁桷
朝代：元

白发词臣两耳垂，华腴堆吻陋牛医。宫娥引烛催麻日，院吏传更写制时。蜡撚化生秋夕赐，翠标叠胜岁华移。低头欲说唐朝旧，愿侍虚皇进玉卮。
马骑灯
作者：袁桷
朝代：元
体裁：七言律诗

功著凌烟作战场，宵征勇将太匆忙。不闻号令齐驱疾，自觉衔枚去路长。焰着春风鏖赤壁，光浮夜月燬阿房。谁能跳出机关外，不为功名纸半张。
髫龀侍诸父拜双峰祠堂未尝敢有题咏二十年来接武于玉堂瀛洲霜露之思缺然有腼近开平石长老兴废补仆光绍前闻遂述旧怀为六诗且伸叹仰
作者：袁桷
朝代：元

惭愧双峰老，光明两足尊。午窗钩竹影，冻笔点梅魂。斋近乌啼树，禅回虎伏门。春来有新雁，劝我趣归辕。经院辛勤日，千金记始兴。雨荒虫蚀栱，壁坏鼠缘藤。旧观丹青复，诸天锦绣承。短檐增突兀，会见出卢能。寒彻清泉底，山童上水华。定金非在井，煮米却成沙。洗目能生电，搜肠可当茶。人持一月去，此月落谁家？
髫龀侍诸父拜双峰祠堂未尝敢有题咏二十年来接武于玉堂瀛洲霜露之思缺然有腼近开平石长老兴废补仆光绍前闻遂述旧怀为六诗且伸叹仰·其一
作者：袁桷
朝代：元
体裁：五言律诗

惭愧双峰老，光明两足尊。午窗钩竹影，冻笔点梅魂。斋近乌啼树，禅回虎伏门。春来有新雁，劝我趣归辕。
髫龀侍诸父拜双峰祠堂未尝敢有题咏二十年来接武于玉堂瀛洲霜露之思缺然有腼近开平石长老兴废补仆光绍前闻遂述旧怀为六诗且伸叹仰·其三
作者：袁桷
朝代：元

寒彻清泉底，山童上水华。定金非在井，煮米却成沙。洗目能生电，搜肠可当茶。人持一月去，此月落谁家？